**ОДОБРЯВАМ:**

**Проф. дфн Анастас Герджиков**

**/Ректор/**

**Д О К У М Е Н Т А Ц И Я**

**за участие в ОТКРИТА ПРОЦЕДУРА по Чл. 18, ал. 1, т. 1 от ЗОП за възлагане на обществена поръчка с предмет:**

**„Доставка, инсталиране и въвеждане в експлоатация на** **лабораторна и измервателна апаратура за** *лабораторен комплекс «Наноструктурирани материали и Дисперсни системи»* **във Факултет по химия и фармация на СУ „Св. Климент Охридски“, по проект BG05M2OP001-1.002-0023, Център за компетентност "Интелигентни мехатронни, eко- и енергоспестяващи системи и технологии", по процедура за предоставяне на безвъзмездна финансова помощ, съфинансирана от Европейския фонд за регионално развитие (ЕФРР) по Приоритетна ос 1 „Научни изследвания и технологично развитие“ на** **Оперативна програма „Наука и образование за интелигентен растеж“ 2014-2020 г. включваща четири обособени позиции:**

**Обособена позиция – 1:** „Доставка, инсталация и въвеждане в експлоатация на оптична приставка (микроскопски модул) за реометър“

**Обособена позиция – 2:** „Доставка, инсталация и въвеждане в експлоатация на елипсометър с БАМ за определяне и визуализация на обекти с малки латерални размери“,

**Обособена позиция – 3:** „Доставка, инсталация и въвеждане в експлоатация на диференциален термичен анализатор с термогравиметрия и мас-спектрометър“

**Обособена позиция – 4:** „Доставка, инсталация и въвеждане в експлоатация на настолен Сканиращ електронен микроскоп“,

*Код съгласно Общия терминологичен речник (CPV):*

*Основен код: 38400000 – Уреди за контрол на физически характеристики.*

Изготвил: Иван Иванов:

Съгласувал: чл.-кор. проф. дмн Красимир Данов:

**гр. София, 2020 г.**

**С Ъ Д Ъ Р Ж А Н И Е:**

**Част І. ОбЩа информация**

**Част ІІ. Технически спецификации И УСЛОВИЯ ЗА ИЗПЪЛНЕНИЕ НА ПОРЪЧКАТА**

**ЧАСТ ІІІ. КРИТЕРИИ ЗА ВЪЗЛАГАНЕ НА ПОРЪЧКАТА. ПОКАЗАТЕЛИ и ОТНОСИТЕЛНАТА ИМ ТЕЖЕСТ В КОМПЛЕКСНАТА ОЦЕНКА. Методика за оценка на офертиТе**

**Част ІV. Изисквания към участниците, ОБРАЗЦИ НА ДОКУМЕНТИ И УКАЗАНИЯ ЗА ПОДГОТОВКА ИМ, КАКТО И ЗА ПОДГОТОВКАТА НА ОФЕРТИТЕ**

РАЗДЕЛ І. Изисквания към участниците В ПРОЦЕДУРАТА

РАЗДЕЛ ІІ. Общи изисквания към документите и офертите

РАЗДЕЛ ІІІ. **УКАЗАНИЯ ЗА ПОДГОТОВКА И ПОДАВАНЕ НА ОФЕРТИТЕ**

РАЗДЕЛ IV. СЪДЪРЖАНИЕ НА ОПАКОВКАТА ЗА УЧАСТИЕ В ПРОЦЕДУРАТА

РАЗДЕЛ V. УСЛОВИЯ И РЕД ЗА ПОЛУЧАВАНЕ на оферти/връщане на оферти. **ДАТА И МЯСТО НА ОТВАРЯНЕ**

РАЗДЕЛ VІ. Комуникация между възложителя и участниците

РАЗДЕЛ VIІ. Срок на валидност на офертите

РАЗДЕЛ VIIІ. ДЕЙСТВИЯ НА КОМИСИЯТА пРИ разглеждане, оценяване и класиране на офертите

РАЗДЕЛ IХ. ОБЯВЯВАНЕ НА РЕШЕНИЕТО И Определяне на изпълнител на обществената поръчка

РАЗДЕЛ Х. Прекратяване на процедурата

РАЗДЕЛ Хi. Договор за възлагане на обществената поръчка.ДОГОВОР ЗА ПОДИЗПЪЛНЕНИЕ.

РАЗДЕЛ ХII. ГАРАНЦИИ

РАЗДЕЛ XIII. УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ

РАЗДЕЛ ХІV. ЗАКЛЮЧИТЕЛНИ УСЛОВИЯ

РАЗДЕЛ ХV. образци на документи

**ПРИЛОЖЕНИE:**

Приложения № 1 – електронен Единен европейски документ за обществени поръчки (еЕЕДОП) в XML и PDF формат (espd-request) – публикувани на Профила на купувача към електронната преписка на настоящата обществена поръчка.

|  |
| --- |
| **Част І. ОбЩа информация** |

**1. ВЪЗЛОЖИТЕЛ** **НА ПОРЪЧКАТА:**

Възложител на настоящата обществена поръчка, възлагана по реда на Закона за обществените поръчки (ЗОП), е Ректорът на СУ „Св. Климент Охридски“ - Публичен възложител на основание чл. 5, ал. 2, т. 14 от ЗОП.

Административен адрес: гр. София, п. код: 1504, бул. „Цар Освободител“ № 15, Република България, тел.: 02 9308541, факс: 02 9460255, Електронен адрес: [op@admin.uni-sofia.bg](mailto:op@admin.uni-sofia.bg), Интернет страница: <http://www.uni-sofia>, Основен адрес (URL): <https://www.uni-sofia.bg/index.php/bul/universitet_t/administraciya/otdel_obschestveni_por_chki/profil_na_kupuvacha>

Възложителят предоставя пълен и безплатен достъп до документацията за участие в процедурата в профила на купувача: [https://www.uni-sofia.bg/index.php/bul/universitet\_t/administraciya/otdel\_obschestveni\_por\_chki/profil\_na\_kupuvacha/proceduri\_sled\_15\_04\_2016g/otkriti\_proceduri/](https://www.uni-sofia.bg/index.php/bul/universitet_t/administraciya/otdel_obschestveni_por_chki/profil_na_kupuvacha/proceduri_sled_15_04_2016g/otkriti_proceduri/dostavka_na_himicheski_materialii_konsumativi_za_nuzhdite_na_proekt_bg05m2op001_2_009_0028)

Лица за контакт: проф. Тони Спасов, е-mail: nhtts@chem.uni-sofia.bg, тел.: 02 8161 236,

доц. Кръстанка Маринова, е-mail: [*km@lcpe.uni-sofia.bg*](mailto:km@lcpe.uni-sofia.bg), тел.: 02 8161 612

и Петър Станулов, e-mail: [op@admin.uni-sofia.bg](mailto:op@admin.uni-sofia.bg), тел.: 02 9308 259.

**2. ОБЕКТ, ЦЕЛ И ОПИСАНИЕ НА НАСТОЯЩАТА ОБЩЕСТВЕНА ПОРЪЧКА:**

**Обектът на обществената поръчка е „доставка на стоки“ по смисъла на чл. 3, ал. 1, т. 2 от ЗОП,** като избраният Изпълнител следва да осигури доставка, инсталиране и въвеждане в експлоатация, обучение за управление и гаранционно обслужване на лабораторна и измервателна апаратура за нуждите на проект BG05M2OP001-1.002-0023, Център за компетентност "Интелигентни мехатронни, eко- и енергоспестяващи системи и технологии", описано в четири обособени позиции.

Изпълнението на поръчката включва 3 етапа.

Етапите по изпълнението на поръчката са следните:

1. Доставката на апаратурата в сградата на Факултет по химия и фармация (ФХФ) на СУ “Св. Климент Охридски”.
2. Инсталиране, настройка и въвеждане в експлоатация на апаратурата от квалифициран персонал на участника и демонстриране на заявените параметри на апаратурата.
3. Обучение за управление, проведено от квалифициран персонал на участника на специалист на възложителя.

Приключването на всеки един от етапите ще се удостоверява с подписване на приемо-предавателен протокол от надлежни представители на изпълнителя и възложителя.

***Важно: Сроковете по изпълнението на етапите следва да бъдат съобразени с общия срок за изпълнение на поръчката, който не може да бъде по-дълъг от 90 дни, считано от датата на подписване на договора от двете страни и регистрирането му в деловодната система на Възложителя, което става в един и същи ден.***

Подробно описание на изискванията към изпълнението на поръчката, параметрите на АПАРАТУРАТА, количествата и стойностите се съдържа в част II. „ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА. ТЕХНИЧЕСКИ СПЕЦИФИКАЦИИ“ от документацията.

**3.** **ПРЕДМЕТ** **НА ПОРЪЧКАТА****:** **„Доставка, инсталиране и въвеждане в експлоатация на** **лабораторна и измервателна апаратура за** *лабораторен комплекс «Наноструктурирани материали и Дисперсни системи»* **във Факултет по химия и фармация на СУ „Св. Климент Охридски“ включваща четири обособени позиции:**

**Обособена позиция – 1:** „Доставка, инсталация и въвеждане в експлоатация на оптична приставка (микроскопски модул) за реометър“

**Обособена позиция – 2:** „Доставка, инсталация и въвеждане в експлоатация на елипсометър с БАМ за определяне и визуализация на обекти с малки латерални размери“,

**Обособена позиция – 3:** „Доставка, инсталация и въвеждане в експлоатация на диференциален термичен анализатор с термогравиметрия и мас-спектрометър“

**Обособена позиция – 4:** „Доставка, инсталация и въвеждане в експлоатация на настолен Сканиращ електронен микроскоп“,

**Предметът на обществената поръчка по всяка от обособените позиции ще бъде наричан в настоящата документация за краткост „АПАРАТУРА“.**

**4.** **ВИД НА ПРОЦЕДУРАТА:**

Открита процедура по чл. 18, ал. 1, т. 1 от ЗОП.

**5.** **ПРАВНО ОСНОВАНИЕ ЗА ОТКРИВАНЕ НА ПРОЦЕДУРАТА:**

Възложителят обявява настоящата процедура за възлагане на обществена поръчка на основание чл.18, ал.1, т.1, чл.19, ал.1, във връзка с чл.73, ал.1 от ЗОП.

Провеждането на предвидената в ЗОП открита процедура гарантира в най-голяма степен публичността на възлагане изпълнението на поръчката, респ. прозрачността при разходването на финансовите средства по Оперативна програма „Наука и образование за интелигентен растеж“ 2014-2020 г.

С цел да се осигури максимална публичност, респективно да се постигнат и най-добрите за Възложителя условия, настоящата обществена поръчка се възлага именно по посочения вид процедура, целта на която, от друга страна, е да защити обществения интерес, посредством осъществяване на контрол върху разходването на средства от фондовете на Европейския съюз и едновременно с това да насърчи конкуренцията, като създаде равни условия и прозрачност при участие в процедурата. При провеждане на настоящата процедура по възлагане в максимална степен ще бъдат съблюдавани принципите на добро финансово управление, а именно: икономичност и ефективност.

**6. МАКСИМАЛНАТА ПРОГНОЗНА СТОЙНОСТ** **НА ОБЩЕСТВЕНАТА ПОРЪЧКА Е:**

**776 666 лв.(седемстотин седемдесет и шест хиляди шестостин шестдесет и шест лева) без ДДС и 931 999.20 лв. (деветстотин тридесет и една хиляди деветстотин деветдесет и девет лева и 20 ст.) с включен ДДС.**

**На основание чл. 21, ал. 2 от ЗОП прогнозната стойност на обособените позиции, включени в поръчката, е определена на база пазарни проучвания за обособени позиции № 1, № 2, № 3 и № 4.**

**Определената прогнозна стойност е максимално допустима стойност за изпълнение на поръчката (Доставка, монтаж, въвеждане в експлоатация, обучение за работа и гаранционна поддръжка на лабораторна и измервателна апаратура).**

**Прогнозните стойности за изпълнение на поръчката по обособените позиции е, както следва:**

**Обособена позиция – 1:** „Доставка, инсталация и въвеждане в експлоатация на оптична приставка (микроскопски модул) за реометър“ с максимална стойност **123 333 лв. (сто двадесет и три хиляди триста тридесет и три лева) без ДДС и 147 999,60 лв. (сто четиридесет и седем хиляди деветстотин деветдесет и девет лева и 60 ст.) с включен ДДС.**

**Обособена позиция – 2:** „Доставка, инсталация и въвеждане в експлоатация на елипсометър с БАМ за определяне и визуализация на обекти с малки латерални размери“, с максимална стойност **357 500,00 лв. (триста петдесет и седем хиляди и петстотин лева) без ДДС и 429 000,00 лв. (четиристотин двадесет и девет хиляди лева) с включен ДДС.**

**Обособена позиция – 3:** „Доставка, инсталация и въвеждане в експлоатация на диференциален термичен анализатор с термогравиметрия и мас-спектрометър“, с максимална стойност **208 333 лв. (двеста и осем хиляди триста тридесет и три лева) без ДДС и 249 999,60 лв. (двеста четиридесет и девет хиляди деветстотин деветдесет и девет лева и 60 ст.) с включен ДДС.**

**Обособена позиция – 4:** „Доставка, инсталация и въвеждане в експлоатация на настолен Сканиращ електронен микроскоп“, с максимална стойност **87 500,00 лв. (осемдесет и седем хиляди и петстотин лева) без ДДС и 105 000,00 лв. (сто и пет хиляди лева) с включен ДДС.**

***Важно:*** *Посочените прогнозни стойности за изпълнение на доставената лабораторна и измервателна апаратура, по обособените позиции, включени в обхвата на поръчката, са максимално допустимите такива.*

*Ценовото предложение на участниците по всяка една обособена позиция не може да надхвърля посочените от Възложителя максимално допустими стойности.*

*Участник, представил ценово предложение, надхвърлящо посочените максимално допустими стойности, по всяка една обособена позиция, ще бъде отстранен от участие в процедурата, поради несъответствие с предварителнао обявените условия на поръчката.*

**7. МЯСТО НА ИЗПЪЛНЕНИЕ:**

Място на изпълнение на обществената поръчка и по четирите обособени позиции е франко сградата на ФХФ на СУ „Св. Климент Охридски“, *лабораторен комплекс «Наноструктурирани материали и Дисперсни системи»,* София 1164, бул. „Джеймс Баучер” № 1, където ще се осъществяват и координационните срещи, до колкото са необходими за изпълнение на договора. В договорите, сключени в резултат на възложената обществената поръчка, се посочват адресите и имената на крайните получатели на заявеното оборудване.

**8. СРОК НА ИЗПЪЛНЕНИЕ ПРЕДМЕТА НА ПОРЪЧКАТА:**

Общият срок за изпълнение на обществената поръчка (доставка, монтаж и въвеждане в експлоатация на **лабораторна и измервателна апаратура** в *лабораторен комплекс «Наноструктурирани материали и Дисперсни системи»* по всички обособени позиции е до **90 дни**, считано от датата на подписване на договора от двете страни и регистрирането му в деловодната система на Възложителя, което става в един и същи ден.

***Важно: Участник, предложил срок за изпълнение по обособената позиция, по-дълъг от посочените дати, считано от датата на подписване на договора, ще бъде отстранен от участие в процедурата.***

**9. ИЗТОЧНИК НА ФИНАНСИРАНЕ**

Настоящата обществена поръчка се финансира от проект BG05M2OP001-1.002-0023 за Център за компетентност "Интелигентни мехатронни, eко- и енергоспестяващи системи и технологии" по процедура за предоставяне на безвъзмездна финансова помощ, съфинансирана от Европейския фонд за регионално развитие (ЕФРР) по Приоритетна ос 1 „Научни изследвания и технологично развитие“ на Оперативна програма „Наука и образование за интелигентен растеж“ 2014-2020 г.

**10. ЦЕЛИ И ОЧАКВАНИ РЕЗУЛТАТИ**

**10.1.** Основаната цел е избор на изпълнител за осъществяване на дейности по доставка и инсталация на технологично специализирана апаратура в лабораторен комплекс „Наноструктурирани материали и Дисперсни системи“, който е предвиден за изграждане в сградата на Факултета по химия и фармация на СУ „Св. Климент Охридски“. Тази апаратура е предвидена за реализация на целите на проект BG05M2OP001-1.002-0023 Център за компетентност "Интелигентни мехатронни, eко- и енергоспестяващи системи и технологии" по процедура за предоставяне на безвъзмездна финансова помощ, съфинансирана от Европейския фонд за регионално развитие (ЕФРР) по Приоритетна ос 1 „Научни изследвания и технологично развитие“ на Оперативна програма „Наука и образование за интелигентен растеж“ 2014-2020 г. Съществено за целите на проектното предложение е изграждане на устойчиво функциониращ национален Център по компетентност „Интелигентни мехатронни, eко- и енергоспестяващи системи и технологии" (ИМЕЕСТ), в който трите страни на „триъгълника на знанието“ – образование, научни изследвания и бизнес, се намират в ефективно и динамично взаимодействие, основаващо се на споделени стратегии, силни и конкретни ангажименти и съвместни научни проекти и партньорство.

Основните дейности на проекта предвиждат създаване на най-съвременна научна инфраструктура като комплекс от научно оборудване, разположено в реконструиран и модернизиран сграден фонд, придобиване и натрупване на върхова технологична експертиза, повишаване нивото на научните изследвания и успешна комерсиализация на получените резултати в приоритетната за българската икономика област „ Мехатроника и чисти технологии“. Очакваните резултати са: изграждане на капацитет на екипи за научни изследвания и иновации, чрез обединяване усилията на водещи изследователи, задържане и привличане на млади изследователи, учени и докторанти в България, разпространение и практическо приложение на постигнатите научноизследователски резултати, трансфер на знания чрез прилагане на нови методи на обучение, комерсиализация на резултатите, разработване и внедряване на иновативни технологии и продукти, нови възможности за сътрудничество между наука и бизнес.

Проектът има предварително одобрена работна програма, за изпълнението на която е необходимо създаване на съответна материална база, като част от нея ще бъде осигурена с изпълнението на доставката и спомагателните услуги по настоящата поръчка. Функционалните характеристики на апаратурата, заложени в техническите спецификации към тази документация, са в тясна връзка с одобрената по проекта работна програма, предвидените методи за извършване на научните изследвания и необходимите параметри на апаратурата за постигане на поставените цели, за което е отпуснато съответно финансиране.

**11. КРИТЕРИЙ ЗА ВЪЗЛАГАНЕ:** икономически най-изгодната оферта, определена въз основа на оптимално съотношение качество /цена, на основание чл. 70, ал. 2, т. 3 от ЗОП.

Методиката за определяне на комплексната оценка (КО) е описана в част III. КРИТЕРИИ ЗА ВЪЗЛАГАНЕ НА ПОРЪЧКАТА. ПОКАЗАТЕЛИ И ОТНОСИТЕЛНАТА ИМ ТЕЖЕСТ В КОМПЛЕКСНАТА ОЦЕНКА. МЕТОДИКА ЗА ОЦЕНКА НА ОФЕРТАТА от настоящата документация и съдържа точни указания за определянето ѝ.

**12. СРОК НА ВАЛИДНОСТ НА ОФЕРТИТЕ**

12.1. Срокът на валидност на офертите трябва да бъде не по-малък от 120 /сто и двадесет/ дни, считано от крайния срок за получаване на офертите.

12.2. Възложителят може да поиска от участниците да удължат срока на валидност на офертите до сключване на договора.

12.3. Участник, който представи оферта с по-кратък срок на валидност или откаже да удължи срока на валидност на офертата си след отправяне на покана от страна на възложителя и в определения в нея срок, ще бъде отстранен от участие в процедурата.

**13. ВЪЗМОЖНОСТ ЗА ПРЕДСТАВЯНЕ НА ВАРИАНТИ В ОФЕРТИТЕ**: не се допускат варианти в офертите.

**14. НАЧИН НА ПЛАЩАНЕ.**

Плащането на доставките се извършва по банков път в лева и/или левова равностойност по курса на БНБ за деня на плащането, при закръгляне до втория десетичен знак, на посочена от избрания изпълнител банкова сметка.

Плащането от страна на Възложителят се извършва на два етапа, както следва:

- Авансово плащане 40% /четиридесет процента/ от стойността на договора платими до 10 (десет) работни дни след подписване на договора от двете страни и регистрирането му в деловодната система на Възложителя, което става в един и същи ден, и представяне на оригинална данъчна фактура, ведно с придружително писмо, в отдел „Секретариат и деловодство“ на Възложителя;

- Окончателно плащане в размер на 60 % /шестдесет процента/ от договорената цена в срок до 30 дни след одобряване от възложителя на представените от изпълнителя документи, посочени в договора (двустранно подписан приемо-предавателен протокол за всеки един от трите етапа на изпълнение на поръчката, както и оригинална фактура).

Възложителят може да забави плащането, в случай че не са представени отчетни документи, подписани протоколи за приемане и предаване или констатиран неправомерен разход. Възложителят уведомява Изпълнителя, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът не е правомерен. Периодът за плащане продължава да тече от датата, на която Възложителят получи коректно изготвена фактура или поисканите разяснения, корекции, или допълнителна информация.

**15. РАЗХОДИТЕ ЗА ИЗРАБОТВАНЕТО НА ОФЕРТИТЕ СА ЗА СМЕТКА НА УЧАСТНИЦИТЕ.**

|  |
| --- |
| **Част ІІ. Технически спецификации И УСЛОВИЯ ЗА ИЗПЪЛНЕНИЕ НА ПОРЪЧКАТА** |

**1. Възложителят поставя следните изисквания към изпълнението на обществената поръчка по всяка от обособените позиции:**

Избраният изпълнител на обществената поръчка по съответната обособена позиция следва:

1.1. да изпълнява задълженията си по Договора за възлагане на обществената поръчка в съответствие с техническите спецификации, офертата си, както и в съответствие с приложимите към предмета на договора законови и подзаконови нормативни актове;

1.2. да изпълнява задълженията си по Договора и да упражнява всичките си права, с оглед защита интересите на Възложителя;

1.3. да доставя нова, неупотребявана и нерециклирана АПАРАТУРА в оригинална окомплектовка и опаковка, отговаряща на стандартите за машинна безопасност и на нормите за електрическа безопасност, вкл. за CE (Conformité Européenne) маркировка.

1.4. да извърши доставката, инсталирането, въвеждането в експлоатация, обучението на служител на Възложителя, за управление на АПАРАТУРАТА **в срок до 90 (деветдесет) календарни дни**, считано от дата на подписване на договора.

1.5. да извършва доставката и инсталирането на АПАРАТУРАТА до указаното място в сградата на Факултета по химия и фармация при Софийски университет „Св. Климент Охридски“, съответно да прехвърли собствеността и предаде на Възложителя АПАРАТУРАТА, предмет на доставката, отговаряща на техническите стандарти и изисквания, и окомплектована с инструкция за експлоатация, както и с други документи и аксесоари, изискващи се съгласно Техническата спецификация на Възложителя и Техническото предложение на Изпълнителя;

1.6. да приключи изпълнението на всички дейности, свързани с доставката, инсталирането (монтажа), въвеждането в експлоатация на АПАРАТУРАТА и обучението на служител на Възложителя в договорения срок. За извършената доставка и въвеждане в експлоатация страните или упълномощени от тях лица подписват двустранен протокол. Възложителят има право да откаже да подпише протокола по настоящата точка до окончателното въвеждане на АПАРАТУРАТА в експлоатация, в степен позволяваща безпрепятствената ѝ употреба;

1.7. в рамките на гаранционния срок да отстранява със свои сили и средства всички несъответствия на АПАРАТУРАТА, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя;

1.8. във времето на гаранционния срок на АПАРАТУРАТА да отстранява заявените рекламации за възникнали повреди в срок, съгласно гаранционните изисквания на Възложителя и Техническото предложение на Изпълнителя ;

1.9. да подписва лично или чрез свои упълномощени представители приемо-предавателния протокол за доставка и/или констативните протоколи, както и другите документи съпътстващи доставката и/или предвидени в Договора за възлагане на обществената поръчка. При отказ на Изпълнителя или на упълномощено от него лице да подпише протокол, предвиден в този договор, Възложителят изпраща на Изпълнителя констативен протокол, подписан от свой представител, който е обвързващ за Изпълнителя;

1.10. да достави АПАРАТУРАТА в опаковка, която да я предпазва от външни въздействия по време на транспортиране и съхранение на склад;

1.11. да носи риска от увреждане или погиване на стоката до момента на подписване на приемо-предавателния протокол без забележки от страна на Възложителя;

1.12. да отговаря за действията на подизпълнителя като за свои;

1.13. да сключи договор/договори за подизпълнение с посочените в офертата му подизпълнители в срок от 3 (три) дни от сключване на Договора за възлагане на обществената поръчка. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 14 от ЗОП.

1.14. Доставката на АПАРАТУРАТА трябва да обхваща всички дейности по реализиране на поръчката – опаковане, товарене, разтоварване, транспортни разходи, застраховки, данъци, такси, мита, пощенски и други съпътстващи инсталирането, въвеждането в експлоатация и привеждане в работно състояние, обучение на специалист, доставка на техническа и сервизна документация, всички разходи за извършване на гаранционно обслужване в срока на гаранцията, както и разходи за отстраняване за сметка на и от Изпълнителя на всички технически неизправности, възникнали не по вина на Възложителя и покрити от гаранционните условия и гаранционната отговорност на Изпълнителя.

**2. Възложителят поставя следните задължителни минимални изисквания към техническите характеристиките на АПАРАТУРАТА.**

|  |  |
| --- | --- |
| **№** | **Минимални гаранционни изисквания – отнасят се за всички обособени позиции:** |
| **1** | Срок на гаранционно обслужване: поне 24 месеца. Гаранционното обслужване трябва да включва всички разходи за транспорт, труд, резервни части, материали и др., необходими за поддържане на апаратурата в изправно състояние. Подмяната на повредените части трябва да се извършва с нови и оригинални (от производителя на оборудването) или с еквивалентни на тях и съвместими с настоящото оборудване по време на целия период на гаранционното обслужване. |
| **2** | Срок за реакция при възникване на повреда, дефект или неизправност в апаратурата: не повече от 3 работни дни, считано от датата на писмено уведомление от страна на възложителя. |
| **3** | Срок за отстраняване на повреда, дефект или неизправност в апаратурата на място при възложителя: не повече от 10 работни дни, считано от датата на констатиране на проблема от изпълнителя. |
| **4** | Срок за отстраняване на повреда, дефект или неизправност в апаратурата в сервиз: не повече от 30 работни дни, считано от датата на констатиране на проблема от изпълнителя. |

**2.1. Обособена позиция № 1: *Доставка, инсталация и въвеждане в експлоатация на оптична приставка (микроскопски модул) за реометър.***

***Оптичната приставка (микроскопският модул) за реометър трябва да отговаря на следните изисквания:***

|  |  |
| --- | --- |
| **Минимални технически характеристики за оптична приставка (микроскопски модул) за реометър** | |
| **А** | ***Минимални технически характеристики:*** |
| **1** | Оптическата приставка (микроскопският модул) трябва да е съвместим(а) с реометър Discovery HR-3, TA Instruments, както и с различните геометрии (плочи и конуси) с диаметър до поне 40 mm. |
| **2** | Наличие на камера с висока резолюция (поне 640х480 пиксела при заснемане на 90 кадъра за секунда), съвместима със стандартни микроскопски обективи с увеличения до поне 100х. Камерата трябва да позволява запис от поне 90 кадъра за секунда. |
| **3** | Наличие на LED (студено) осветление за илюминация на пробите. |
| **4** | Наличие на прецизна микрометрична *xyz* позиционираща система, която позволява нагласяне на зрителното поле в пробата. |
| **5** | Наличие на кръстосани поляризатори (поляризатор и анализатор) за заснемане на пробите в поляризирана светлина. |
| **6** | Наличие на опция за контра-ротация на долната стъклена подложка, чрез която в пробата се създава равнина от неподвижен флуид спрямо камерата. |
| **7** | Наличие на пиезо-сканираща система, която позволява контрол на дълбочината / позицията на фокалната равнина в пробата. |
| **8** | Наличие на флуоресцентен дихроичен сплитер, който позволява работа с проби, белязани с флуоресцентни багрила. |
| **Б** | ***Минимални необходими принадлежности:*** |
| **1** | Наличие на комплект обективи с късо работно разстояние с увеличения от 50х и 100х. |
| **2** | Наличие на комплект обективи с дълго работно разстояние с увеличения от 5х, 10х, 20х и поне 40х. |
| **3** | Софтуер за управление на оптическата приставка (микроскопския модул), запис на снимки и видео, съвместим със софтуера на реометъра Discovery HR-3. |
| **4** | Включена инсталация на апаратурата и софтуера, както и минимум еднодневно обучение на поне 3 оператора. |
| **5** | Включено указание (user manual) за основните настройки и режими на работа на апаратурата, както и за използване на софтуера. Указанието трябва да бъде на български или английски език в електронна или отпечатана форма. |
| **6** | Включен компютър с поне един LCD монитор (с размер ≥ 24") и други хардуерни характеристики, удовлетворяващи или надвишаващи изискванията на софтуерните пакети. Дисковото пространство (HDD или SSD) за съхранение на видео и изображения да бъде поне 1 TB. |

**2.2. За обособена позиция № 2: *Доставка, инсталация и въвеждане в експлоатация на елипсометър с БАМ за определяне и визуализация на обекти с малки латерални размери.***

***Елипсометърът с БАМ трябва да отговаря на следните изисквания:***

|  |  |
| --- | --- |
| **Минимални технически характеристики за елипсометър с БАМ за определяне и визуализация на обекти с малки латерални размери.** | |
| **A** | ***Минимални технически характеристики:*** |
| **1** | Светлинен източник с минимален спектрален интервал от 360 до 1000 nm за дължината на вълната *λ*. |
| **2** | Включена CCD камера с резолюция поне 1 MP при 25 кадъра за секунда като детектор в минималния спектрален интервал от 360 до 1000 nm. |
| **3** | Наличие на монохроматор, позволяващ непрекъснати спектроскопски измервания в минимален спектрален интервал от 360 до 1000 nm. |
| **4** | Включен поне един лазер с фиксирана дължина на вълната *λ*, която е в интервала от 600 до 700 nm. |
| **5** | Включена моторизирана и компютърно управлявана гониометрична система за многоъглови спектрални изследвания в интервала от 50° до 80° или в по-широк интервал, включващ зададения. Гониометричната система трябва да позволява висока точност при измерване на ъгъла от 0.05° или по-малко. |
| **6** | Латералната елипсометрична резолюция да достига до 2 m или по-малко при избор на обектив 10х, който е включен към апарата. |
| **7** | Наличие на приставка за микроскопия при ъгъл на Брюстер (ВАМ), която позволява заснемане на изцяло фокусирано видео и подвижни обекти на течни повърхности, при което минималната латерална резолюция е 3 μm или по-малко. |
| **8** | Включена автоматизирана *xy* маса, която се управлява със софтуера на елипсометъра и позволява измервания на различни участъци от пробата. Резолюцията при движение по двете оси (*x* и *y*) да бъде 2 μm или по-малко. |
| **9** | Наличие на активна антивибрационна маса за товар от поне 50 kg. Масата трябва да върви и с рамка / стойка (support frame) за нейното инсталиране. |
| **10** | Включена приставка за измервания на тънки прозрачни повърхности, която премахва артефакти от отражение от долната им повърхност. |
| **11** | Наличие на предпазен шкаф (safety cabinet), който предпазва апаратурата от прах и въздушна конвекция и предпазва оператора от лазерното лъчение. |
| **12** | Включени всички електрически, механични и оптични компоненти, необходими за пускане на апарата и неговите принадлежности в експлоатация. |
| **Б** | ***Минимални необходими принадлежности:*** |
| **1** | Включени всички софтуерни пакети необходими за управление на апарата и неговите принадлежности – описани по-горе в точки (7) и (8), както и за обработка на експерименталните данни. |
| **2** | Обучение на поне 3 оператора за минимум 3 дни, което да включва: демонстрация за правилен монтаж и демонтаж на всички аксесоари; както и демонстрация на измервателните възможности на апарата с всичките му принадлежности. |
| **3** | Включено указание (user manual) за основните настройки и режими на работа на апаратурата, както и за използване на софтуера. Указанието трябва да бъде на български или английски език в електронна или отпечатана форма. |
| **4** | Включен компютър с два LCD монитора (с размер ≥ 24") и други хардуерни характеристики, удовлетворяващи или надвишаващи изискванията на софтуерните пакети. |

**2.3. За обособена позиция №3: *Доставка, инсталация и въвеждане в експлоатация на диференциален термичен анализатор с термогравиметрия и мас-спектрометър.***

***А. Диференциалният термичен анализатор с термогравиметрия трябва да отговаря на следните изисквания:***

|  |  |
| --- | --- |
| **Количествени технически показатели** | **МИНИМАЛНИ ИЗИСКВАНИЯ КЪМ ХАРАКТЕРИСТИКИТЕ** |
| Минимален температурен обхват | от стайна температура до 1300оС |
| Динамична температурна прецизност | ± 0.5oC или по-добра |
| Скорост на линейно температурно сканиране (нагряване и охлаждане) | от 0.1 К/min до 80 К/min или по-широк интервал, включващ зададения |
| Калориметрична точност/прецизност | ± 2% или по-добра |
| Точност на определяне на топлинен капацитет | ± 5% или по-добра |
| Максимално тегло на пробата | не по-малко от 150 mg |
| Точност на измерване на теглото | ± 0.5% или по-добра |
| Прецизност/чувствителност на измерване на теглото | ± 0.1% или по-добра |
| Дрифт на базисната линия на везната | < 50 𝜇g при 1300oC |
| Вакуум | ≤ 50 𝜇Torr |
| Окомплектовка | Апаратът да бъда окомплектован с всички необходими калибровъчни материали, консумативи и модули за работа |
| Управление на апарата | Компютър и програми за управление, анализ и обработка на данните от апарата |
| Вентили за газове | Наличие на вентили, поддържащи газов поток по дебит и скорост |
| Софтуер | Специализиран софтуер с възможност за управление от компютър с операционна система Windows 10 |

***Б. Мас-спектрометърът към него трябва да отговаря на следните изисквания:***

|  |  |
| --- | --- |
| **Количествени технически показатели** | **МИНИМАЛНИ ИЗИСКВАНИЯ КЪМ ХАРАКТЕРИСТИКИТЕ** |
| Минимален диапазон за маса (amu) | 1-300 |
| Разделителна способност по маса | > 0.5 amu |
| Чувствителност | < 100 ppb (в зависимост от типа газ) |
| Източник на йонизация | Електронна йонизация |
| Детекторна система | Фарадеев детектор |
| Налягане на пробата | 1 atm (номинално) |
| Методи за събиране на данни | Bargraph и Peak Jump |
| Скорост на сканиране |  |
| Bargraph режим | > 50 amu/s |
| Peak jump режим | > 64 channels/s |
| Температура на трансферната линия | 300 оС (фиксирана) |
| Трансферна линия | 1.8 метра, гъвкава |
| Филаменти | Двоен, сменяем от клиента |
| Капиляри | Неръждаема стомана, сменяеми |
| Размер на капиляра | I.D. = 0.22 mm |

**4.4. За обособена позиция №4: *Доставка, инсталация и въвеждане в експлоатация на настолен Сканиращ електронен микроскоп.***

***Настолният Сканиращ електронен микроскоп трябва да отговаря на следните технически и функционални изисквания:***

|  |  |
| --- | --- |
| 1 | Електронен източник в патронник с центриран волфрамов филамент |
| 2 | Ускоряващо напрежение – 15 kV |
| 3 | Електромагнитна кондензорна леща |
| 4 | Електромагнитна обективна леща |
| 5 | Корекция на астигматизма с многополюсни намотки |
| 6 | Високочувствителен полупроводников BSE детектор |
| 7 | Режими на изобразяване:  BSE изображение (COMPO и TOPO) |
| 8 | Подвижна масичка за образеца с размери по X: > 30 mm и Y: > 30 mm |
| 9 | Максимални размери на образеца за изследване:  Диаметър > 60 мм  Височина > 40 мм |
| 10 | Система за висок вакуум с турбомолекулярна помпа |
| 11 | Напълно автоматизирана вакуумната система с електромагнитни вентили за контрол на вакуума |
| 12 | Автоматична настройка на изображението, включваща: автоматично нагряване на филамента, автоматична яркост и автоматичен фокус |
| 13 | Операционна система – Windows 10 |

**На основание чл. 48, ал. 2 и чл. 49, ал. 2 от ЗОП навсякъде, където в документацията се посочват конкретен модел, източник, търговска марка, патент, произход или производство, които характеризират продуктите, същите следва да се четат и разбират „или еквивалентни”. В случай, че в техническата спецификация конкретен параметър на описаната апаратура е обозначен с посочване на конкретен модел, източник, процес, търговска марка, патент, тип, произход или производство, което би довело до облагодетелстването или елиминирането на определени лица или продукти, то това обозначение не е задължително за участниците и те могат да посочат в Техническото си предложение апаратура/техника с еквивалентни технически характеристики.**

|  |
| --- |
| **ЧАСТ ІІІ. КРИТЕРИЙ ЗА ВЪЗЛАГАНЕ НА ПОРЪЧКАТА. ПОКАЗАТЕЛИ, ОТНОСИТЕЛНАТА ИМ ТЕЖЕСТ В КОМПЛЕКСНАТА ОЦЕНКА. МЕТОДИКА ЗА ОЦЕНКА НА ОФЕРТИТЕ** |

**1. КРИТЕРИЙ ЗА ОЦЕНКА НА ОФЕРТИТЕ**

Всички оферти, които отговарят на обявените от Възложителя условия и бъдат допуснати до разглеждане, ще бъдат оценявани по критерия ***икономически най-изгодна оферта, определена въз основа на оптимално съотношение качество /цена на основание чл. 70, ал. 2, т. 3 от ЗОП.***

С прилагането на методиката за оценка се цели да бъде избрана оферта, която в най-голяма степен отговаря на изискванията на възложителя и предлага оптимално съотношение качество/цена.

Комплексната оценка на офертата на всеки от участниците се определя като сума на оценките по отделните показатели. Максималната обща оценка е 100 точки.

На оценка подлежи всяко предложение, отговарящо на или надхвърлящо минималните изисквания към участниците. Показателите, по които ще се определи икономически най-изгодната оферта и тежестта на всеки един от тях в комплексната оценка на офертата, са както следва:

**КОМПЛЕКСНА ОЦЕНКА - КО**

Комплексната оценка за всеки участник се получава като сбор от оценките на О1 (цена) и О2 (степен на съответствие) на неговата оферта:

**КО = О1 + О2**

**Максимален брой точки за КO = 100**

**О1 - цена**

**О1 – Цена** – максимален брой точки 30 т. От офертите се определя минималната предложена цена **Оmin**. Точките на участниците се изчисляват като съотношение между минималната предложена цена към цената на конкретния n–ти участник (**Оn**) със следната формула:

**О1= Оmin / Оn×30**

Получените числа се закръглят до цяло число.

**О2 - СТЕПЕН НА СЪОТВЕТСТВИЕ**

1. Класирането се извършва въз основа на комплексната оценка на всеки от участниците. Участниците се класират по низходящ ред. Офертата получила най-висока комплексна оценка, се класира на първо място.

2. Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, съгласно чл. 58, ал. 2, т. 1-3 от ППЗОП.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с ал. 2 от ППЗОП.

**По обособена позиция № 1 – Степен на съответствие О2 за *Оптична приставка (микроскопски модул) за реометър*:**

**O2 - СТЕПЕН НА СЪОТВЕТСТВИЕ**

**О2 = Ф1+Ф2+ Г1**

**Максимален брой точки за О2 = 70.**

|  |  |  |  |  |  |
| --- | --- | --- | --- | --- | --- |
| ***Изисквания на възложителя, подлежащи на оценяване по методиката за комплексна оценка на офертите*** | | | | | |
| **№** | | **Параметър** | **Описание** | **Точки** |
| ***функционални изисквания*** | | | | |
| **Ф1** | Наличие на допълнителен обектив с дълго работно разстояние | | Увеличение 100х | 35 |
| **Ф2** | Наличие на кит / приспособление за покриване на оптиката | | Направено от тънко-стъкло | 20 |
| ***гаранционни изисквания*** | | | | |
| **Г1** | Срок на гаранционно обслужване, **ГО**  *Минималният срок на гаранционно обслужване е 24 месеца* | | 25 месеца ≤ **ГО** ≤ 35 месеца | 4 |
| 36 месеца ≤ **ГО** ≤ 47 месеца | 8 |
| 48 месеца ≤ **ГО** ≤ 59 месеца | 12 |
| 60 месеца ≤ **ГО** | 15 |

**По обособена позиция № 2 – Степен на съответствие О2 за *Елипсометър с БАМ за определяне и визуализация на обекти с малки латерални размери*:**

**O2 - СТЕПЕН НА СЪОТВЕТСТВИЕ**

**О2 = Ф1 + Ф2 + Ф3 + Ф4 + Ф5 + Г1**

**Максимален брой точки за О2 = 70**

|  |  |  |  |  |  |
| --- | --- | --- | --- | --- | --- |
| ***Изисквания на възложителя, подлежащи на оценяване по методиката за комплексна оценка на офертите*** | | | | | |
| **№** | | **Параметър** | **Описание** | **Точки** |
| ***функционални изисквания*** | | | | |
| **Ф1** | Наличие на Ленгмюрова вана с размери: дължина поне 350 mm; ширина поне 70 mm; и дълбочина поне 3 mm, която да е снабдена със сензор за измерване на повърхност-ното налягане в минимален интервал от 0 до 200 mN/m | | Към ваната да има всички необходими принадлежности за потапяне на пробата, както и възможност за температурен контрол. Бариерите на ваната да са подвижни и да позволяват провеждане на експерименти при режими на компресия, разширение и осцилации | 40 |
| **Ф2** | Наличие на обектив с дълго работно разстояние, висока числена апертура и с увеличение 2х | | | 3 |
| **Ф3** | Наличие на обектив с дълго работно разстояние, висока числена апертура и с увеличение 5х | | | 4 |
| **Ф4** | Наличие на обектив с дълго работно разстояние, висока числена апертура и с увеличение 20х | | | 6 |
| **Ф5** | Наличие на обектив с дълго работно разстояние, висока числена апертура и с увеличение 50х | | | 7 |
| ***гаранционни изисквания*** | | | | |
| **Г1** | Срок на гаранционно обслужване, **ГО**  *Минималният срок на гаранционно обслужване е 24 месеца* | | 25 месеца ≤ **ГО** ≤ 35 месеца | 4 |
| 36 месеца ≤ **ГО** ≤ 47 месеца | 6 |
| 48 месеца ≤ **ГО** ≤ 59 месеца | 8 |
| 60 месеца ≤ **ГО** | 10 |

**По обособена позиция № 3 - Степен на съответствие О2 за *Диференциален термичен анализатор с термогравиметрия и мас-спектрометър*:**

**O2 - СТЕПЕН НА СЪОТВЕТСТВИЕ**

**О2 = Т1 + Т2 + Т3 + Т4 + Т5 + Т6 + Т7 + Т8 + Т9 + Т10 + T11 + Г1 + Г2**

**Максимален брой точки за О2 = 70**

|  |  |  |  |  |  |
| --- | --- | --- | --- | --- | --- |
| ***Изисквания на възложителя, подлежащи на оценяване по методиката за комплексна оценка на офертите*** | | | | | |
| **№** | | **Параметър** | **Описание** | **Точки** |
| ***Технически изисквания към*** ***Диференциален термичен анализатор с термогравиметрия*** | | | | |
| **Т1** | | Максимална температура | по-висока от 1300оС | 10 |
| **Т2** | | Максимална скорост на линейно температурно сканиране (нагряване и охлаждане) | по-висока от 80 К/min | 5 |
| **Т3** | | Максимално тегло на пробата | по-голямо от 200 mg | 5 |
| **T4** | | Модулиран DSC | Температурно модулиране | 5 |
| **T5** | | Режими за разделяне на припокриващи се преходи | Динамична скорост на нагряване  Поддържане на постоянна реакционна скорост чрез автоматична непрекъсната промяна на скоростта на нагряване  Стъпално изотермично нагряване | 5 |
| **Т6** | | Двоен прободържател | Възможност за работа с две проби едновременно | 5 |
| **Т7** | | Модулиран TGA | Способност да се прилага синусоидална температурна вълна върху пробата. Амплитуда на синусоидата от 0,01 до 10 °C; за период от 100 до 1000 секунди. | 5 |
| **Т8** | | Софтуер | Безплатен ”software upgrade” за най-малко 5 години | 5 |
| **Т9** | | Управление на апарата | Компютър и програми за управление, анализ и обработка на данните към апарата с всички налични опции отключени | 5 |
|  | | ***Технически изисквания към*** ***мас-спектрометър*** | | |
| **Т10** | | Детекторна система | Двоен детектор (Фарадеев и втори електронен умножител – SEM) | 5 |
| **Т11** | | Контрол | Събиране на данни, контролирано чрез TGA тригер от софтуера, управляващ **DTA/TGA** часта | 5 |
| ***гаранционни изисквания към*** ***Диференциален термичен анализатор с термогравиметрия И мас-спектрометър*** | | | | |
| **Г1** | Срок на гаранционното обслужване,  **ГО** | | 25 месеца ≤ **ГО** ≤ 35 месеца | 1 |
| 36 месеца ≤ **ГО** ≤ 47 месеца | 3 |
| 48 месеца ≤ **ГО** | 5 |
| **Г2** | Сервиз | | Наличие на сервиз в България | 5 |

**По обособена позиция № 4 - Степен на съответствие О2 за *настолен Сканиращ електронен микроскоп*:**

**O2 - СТЕПЕН НА СЪОТВЕТСТВИЕ**

**О2 = Т1 + Т2 + Т3 + Т4 + Т5 + Т6 + Т7 + Т8 + Г1**

**Максимален брой точки за О2 = 70**

|  |  |  |  |
| --- | --- | --- | --- |
| ***ИЗИСКВАНИЯ НА ВЪЗЛОЖИТЕЛЯ, ПОДЛЕЖАЩИ НА ОЦЕНЯВАНЕ ПО МЕТОДИКАТА ЗА КОМПЛЕКСНА ОЦЕНКА НА ОФЕРТИТЕ*** | | | |
| **№** | **Параметър** | | **Точки** |
| ***Технически изисквания*** | | | |
| **T1** | Възможност да не се налага промяна в настройката на обективната апертура при промяна на условията за наблюдение (ускоряващо напрежение и ток) | | 15 |
| **T2** | Възможност за настройка на тока на електронния лъч в поне 4 стъпки при всеки избор на ускоряващото напрежение | | 5 |
| **T3** | Възможност за допълнителни топографски контрасти при режимите на изобразяване | | 10 |
| **T4** | Скорост за постигане на подходящ вакуум за включване на електронния източник < 5 мин. | | 5 |
| **T5** | Размер на изображението: ≥ 5 мегапиксела | | 5 |
| **T6** | Възможност за защита от висок ток, в случай на неизправност, идваща от захранващата мрежа | | 5 |
| **T7** | Възможност за изолиране от вибрации | | 15 |
| **T8** | Подходящ за работа вакуум ≥ 30 Pa | | 5 |
| ***гаранционни изисквания*** | | | |
| **Г1** | Срок на гаранционното обслужване,  **ГО** | 25 месеца ≤ **ГО** ≤ 35 месеца | 1 |
| 36 месеца ≤ **ГО** ≤ 47 месеца | 3 |
| 48 месеца ≤ **ГО** | 5 |

|  |
| --- |
| **ЧАСТ ІV.** **Изисквания към участниците, ОБРАЗЦИ НА ДОКУМЕНТИ И УКАЗАНИЯ ЗА ПОДГОТОВКА ИМ, КАКТО И ЗА ПОДГОТОВКАТА НА ОФЕРТИТЕ** |

**Раздел І.**

**Изисквания към участниците В ПРОЦЕДУРАТА**

**А. Общи изисквания.**

**1. Общи изисквания.**

**1.1.** В обявената открита процедура за възлагане на обществена поръчка може да участва всяко българско или чуждестранно физическо или юридическо лице или техни обединения, както и всяко друго образувание, което има право да изпълнява доставки, съгласно законодателството на държавата, в която то е установено, което отговаря на условията, посочени в Закона за обществени поръчки (ЗОП) и обявените изисквания от Възложителя в документацията за обществената поръчка.

Възложителят в решението за откриване на процедурата не предвижда изискване за създаване на юридическо лице, когато участникът, определен за изпълнител в процедурата, е обединение на физически и/или юридически лица.

**1.2.** Участниците – юридически лица в процедурата се представляват от законните си представители или от лица, специално упълномощени за участие в процедурата, което се доказва с изрично пълномощно.

**1.3.** Участниците – обединения следва да определят партньор, който да представлява обединението за целите на обществената поръчка и да уговорят солидарна отговорност, когато такава не е предвидена, съгласно приложимото законодателство.

**1.4.** В случай, че участникът е обединение, което не е юридическо лице, следва да представи копие от документ, от който да е видно правното основание за създаване на обединението, както и следната информация:

а/ правата и задълженията на участниците в обединението;

б/ разпределението на отговорността между членовете на обединението;

в/ дейностите, които ще изпълнява всеки член на обединението.

г/ посочен партньор, който да представлява обединението за целите на настоящата обществена поръчка.

**1.5.** Лице, което участва в обединение или е дало съгласие да бъде подизпълнител на друг участник, не може да подава самостоятелно заявление за участие или оферта.

**1.6.** В процедура за възлагане на обществена поръчка едно физическо или юридическо лице може да участва само в едно обединение.

**1.7.** Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай, те трябва да представят доказателство за поетите от подизпълнителите задължения. Подизпълнителите трябва да отговарят на съответните критерии за подбор, съобразно вида и дела от поръчката, който ще изпълняват, и за тях да не са налице основания за отстраняване от процедурата.

**Б. ИЗИСКВАНИЯ ЗА ЛИЧНО СЪСТОЯНИЕ:**

**1. Лично състояние.**

**1.1.** Възложителят ще отстрани от участие в процедура за възлагане на обществена поръчка участник, за който е налице някое от обстоятелствата, посочени в чл. 54, ал.1 от ЗОП, изброени, както следва:

1.1.1). Участникът е осъден с влязла в сила присъда, по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

1.1.2). Участникът е осъден с влязла в сила присъда, за престъпление, аналогично на тези по т. 1.1, в друга държава членка или трета страна;

1.1.3). Участникът има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, съгласно законодателството на държавата, в която участникът е установен, доказани с влязъл в сила акт на компетентен орган;

1.1.4). е налице неравнопоставеност в случаите по чл. 44, ал. 5 от ЗОП;

1.1.5). е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

в) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

1.1.6.) е налице конфликт на интереси, който не може да бъде отстранен.

**1.1.7.** За някое от лицата, които го представляват, членовете на управителни органи, надзорни органи, както и за лицата упражняващи контрол при вземането на решения при тези органи, е налице конфликт на интереси с възложителя, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, или имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка, който не може да бъде отстранен.

**1.1.8.** Възложителят отстранява от участие в процедурата за възлагане на обществена поръчка участник, който: е регистрирано дружество в юрисдикция с преференциален данъчен режим, и/или е свързано лице с дружество, регистрирано в юрисдикция с преференциален данъчен режим и/или е част от гражданско дружество/консорциум – участник в настоящата процедура, в което участва дружество, регистрирано в юрисдикция с преференциален данъчен режим по смисъла на Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен ако попада в изключенията на чл. 4 от ЗИФОДРЮПДРКТЛТДС.

**1.2. На основание чл. 55, ал. 1, т.1, 3, 4 и 5 от ЗОП, Възложителят може да отстрани от участие в обществената поръчка участник, за когото е налице, някое от следните обстоятелства:**

а) обявен е в несъстоятелност; или

б) е в производство по несъстоятелност; или

в) е в процедура по ликвидация; или

г) е сключил извънсъдебно споразумение с кредиторите си по смисъла на чл. 740 от Търговския закон;

д) преустановил дейността си; или

е) е чуждестранно лице и се намира в подобно положение, произтичащо от сходна процедура (по букви от „а“-„д“), съгласно законодателството на държавата, в която е установен;

ж) е сключил споразумение с други лица с цел нарушаване на конкуренцията, което е установено с акт на компетентен орган;

з) доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

и) някое от лицата, които го представляват, членовете на управителни органи, надзорни органи, както и за лицата упражняващи контрол при вземането на решения при тези органи, е опитал да:

- повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

- получи информация, която може да му даде неоснователно предимство в процедурата за възлагане на обществена поръчка.

*Основанията, посочени в т. 1 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.*

*Участникът декларира липсата на основанията за отстраняване чрез представяне на единен европейски документ за обществени поръчки (ЕЕДОП) с предоставяне на съответната информация, изисквана от Възложителя – попълват се съответните раздели на еЕЕДОП в част ІІІ – Основание за изключване.*

*Липсата на обстоятелствата по т.* ***1.1.8.)*** *се попълва в еЕЕДОП в част III Основания за изключване, раздел Г „Други основания за изключване, които може да бъдат предвидени в националното законодателство на възлагащия орган или възложителя на държава членка“.*

*При подаване на офертата, липсата на гореизброените обстоятелства се удостоверяват от всеки участник/подизпълнител/член на обединение в процедурата, чрез представяне на отделен еЕЕДОП.*

**2. Освен основанията, посочени по-горе, Възложителят отстранява от участие:**

2.1) участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

2.2) участник, който е представил оферта, която не отговаря на:

* предварително обявените условия на поръчката;
* правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 8 към чл. 115 ЗОП;

2.3) участник, който не е представил в срок обосновката по [чл. 72, ал. 1](apis://Base=NARH&DocCode=41765&ToPar=Art72_Al1&Type=201/) ЗОП или чиято оферта не е приета съгласно [чл. 72, ал. 3](apis://Base=NARH&DocCode=41765&ToPar=Art72_Al3&Type=201/) – 5 ЗОП;

2.4) участници, които са свързани лица;

***„Свързани лица“ са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа.***

***§ 1, т. 13***  *"Свързани лица" са:*

*а) лицата, едното от които контролира другото лице или негово дъщерно дружество;*

*б) лицата, чиято дейност се контролира от трето лице;*

*в) лицата, които съвместно контролират трето лице;*

*г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.*

*§ 1, т. 14* *"Контрол" е налице, когато едно лице:*

*а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или*

*б) може да определя пряко или непряко повече от половината от членовете на управителния или контролния орган на едно юридическо лице; или*

*в) може по друг начин да упражнява решаващо влияние върху вземането на решения във връзка с дейността на юридическо лице.*

**3.** Отстраняването на участниците се извършва съобразно изискванията на чл. 57 от ЗОП.

**4.** Доказаването липсата на основания за отстраняване се извършва по реда на чл. 58 от ЗОП.

Участник, за когото са налице основания по [чл. 54, ал. 1](apis://Base=NARH&DocCode=41765&ToPar=Art54_Al1&Type=201/) от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

* е погасил задълженията си по [чл. 54, ал. 1, т. 3](apis://Base=NARH&DocCode=41765&ToPar=Art54_Al1_Pt3&Type=201/) от ЗОП, включително начислените лихви и/или глоби или че те са разсрочени, отсрочени или обезпечени;
* е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;
* е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;
* е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай, че предприетите от участника мерки са достатъчни, за да се гарантира неговата надеждност, възложителят не го отстранява от процедурата.

**Когато преди подаване на офертата участник е предприел мерки за доказване на надеждност, тези мерки се описват в еЕЕДОП в полето, свързано със съответното обстоятелство.**

Документите, чрез които се доказва липсата на основания за отстраняване на участника (представят се преди подписване на Договора), са:

а/ свидетелство за съдимост;

б/ удостоверение от органите по приходите и удостоверение от общината по седалището на Възложителя и на участника;

в/ удостоверение от органите на Изпълнителна агенция „Главна инспекция по труда“.

**При подаване на офертата, участникът посочва в еЕЕДОП липсата на обстоятелствата по т. 1 и т. 2 от „Б. ИЗИСКВАНИЯ ЗА ЛИЧНО СЪСТОЯНИЕ“, а избраният за изпълнител доказва липсата на основания за отстраняване, както следва:**

1. за обстоятелствата по чл. 54, ал. 1, т. 1 – свидетелство за съдимост;
2. за обстоятелството по чл. 54, ал. 1, т. 3:
   * удостоверение от органите по приходите *(предоставя се от компетентния орган на Възложителя по служебен път)*
   * удостоверение от общината по седалището на възложителя *(предоставя се от компетентния орган на Възложителя по служебен път)*
   * удостоверение от общината по седалището на участника;
3. за обстоятелството по чл. 54, ал. 1, т. 6 и по чл. 56, ал. 1, т. 4 – удостоверение от органите на Изпълнителна агенция „Главна инспекция по труда”;
4. за обстоятелствата по чл. 55, ал. 1, т. 1 – Възложителят извършва справка служебно в Търговски регистър.

*\* Когато участникът, избран за изпълнител, е чуждестранно лице, той представя съответните документи, издадени от компетентен орган, съгласно законодателството на държавата, в която участникът е установен.*

**В. КРИТЕРИИ ЗА ПОДБОР:**

**1. Общи условия.**

В случай че участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Възложителят определя критерии за подбор, които не съставляват показатели за оценка на офертите, а определят минималните изисквания за допустимост на участника в процедурата.

**2. Годност (правоспособност) за упражняване на професионална дейност:**

Възложителят не поставя изисквания за годност (правоспособност) за упражняване на професионална дейност на участниците.

**3. Икономическо и финансово състояние:**

Възложителят не поставя изисквания за икономическо и финансово състояние към участниците:

**4.** **Технически и професионални възможности:**

Възложителят не поставя изисквания за технически и професионални възможности към участниците:

**Г. ДЕКЛАРИРАНЕ НА ЛИЧНО СЪСТОЯНИЕ И СЪОТВЕТСТВИЕ С КРИТЕРИИТЕ ЗА ПОДБОР:**

Участникът декларира липсата на основанията за отстраняване и съответствие с критериите за подбор чрез представяне на ЕЕДОП в електронен вид (еЕЕДОП). В него се предоставя съответната информация, изисквана от Възложителя, и се посочват националните бази данни или публичните регистри, в които се съдържа информация за декларираните обстоятелства или компетентните органи, които съгласно законодателството на държавата, в която участникът е установен, са длъжни да предоставят информация;

Когато лицата по Раздел I, **т. „Б“** (виж Изисквания за лично състояние) се отнасят за повече от едно лице и за тях няма различие по отношение на обстоятелството по т. 1.1.1, 1.1.2., 1.2.6 от Раздел I, т. „Б“, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.

Когато е налице необходимост от защита на личните данни при различие в обстоятелствата, свързани с личното състояние на лицата по Раздел I, **т. „Б“**, информацията относно изискванията по т. 1.1.1, 1.1.2., 1.2.6 от Раздел I, т. „Б“, се попълва в отделен еЕЕДОП, подписан от съответното лице.

ЕЕДОП може да се подпише и само от едно от лицата по по Раздел I, **т. „Б“**, ако в него се съдържат и обстоятелствата по т. 1.1.1, 1.1.2., 1.2.6 от Раздел I, т. „Б“, 2.3, както и тези, свързани с критериите за подбор, ако лицето, което го подписва, може самостоятелно да представлява съответния стопански субект.

Когато участник е посочил, че ще използва капацитета на трети лица за доказване на съответствието с критериите за подбор или че ще използва подизпълнители следва да представи отделен еЕЕДОП, попълнен от всяко от тези лица.

Възложителят може да изиска по всяко време от участниците доказателства във връзка със заявените от тях в еЕЕДОП обстоятелства. Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество.

Удостоверение за регистрация в официален списък на одобрени стопански субекти:

5.1. За доказване на личното състояние, на съответствието с критериите за подбор или на съответствие с техническите спецификации участникът може да представи удостоверение за регистрация в официален списък на одобрени стопански субекти или сертификат, издаден от сертифициращ орган, при условие, че по този начин може да се удостовери изпълнението на съответните изисквания. Възложителят признава еквивалентни сертификати, издадени от органи, установени в други държави членки.

5.2. Възложителят може да изиска допълнително удостоверение, свързано с плащането на социално осигурителните вноски и данъци, независимо от представеното от участника удостоверение за регистрация в официален списък на одобрените стопански субекти.

**Допълнителни указания при попълване на ЕЕДОП**

В част ІІ, Раздел А от ЕЕДОП, участниците посочват единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. Когато участник в обществена поръчка е обединение, което не е юридическо лице, в част ІІ, раздел А от ЕЕДОП се посочва правната форма на участника (обединение/консорциум/друга), като в този случай се подава отделен ЕЕДОП за всеки участник в обединението. В случай, че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че обединението не е регистрирано, участникът следва да извърши регистрацията по БУЛСТАТ след уведомяването му за извършеното класиране и преди подписване на договора за възлагане на настоящата обществена поръчка.

**РАЗДЕЛ ІІ.**

**ОБЩИ ИЗИСКВАНИЯ КЪМ ДОКУМЕНТИТЕ И ОФЕРТИТЕ**

**1.** Всички документи, свързани с офертата, следва да бъдат на български език. Ако в офертата са включени документи и удостоверения/референции на чужд език, следва да са придружени с превод на български език.

**2.** В случаите, когато възложителят не изисква изрично оригинал на документ, участникът може да представи копие от същия заверен от лицето с представителна власт и подпечатано с печата на участника (ако има печат).

**3.** По офертата не се допускат никакви вписвания между редовете, изтривания или корекции.

**4.** Възложителят предоставя неограничен, пълен, безплатен и пряк достъп по електронен път до документацията за обществената поръчка от датата на публикуване на обявлението за обществената поръчка в РОП чрез обособената електронна преписка на поръчката в профила на купувача, посочена в обявлението.

**РАЗДЕЛ III.**

**УКАЗАНИЯ ЗА ПОДГОТОВКА И ПОДАВАНЕ НА ОФЕРТИТЕ**

**1.** В настоящата процедура за възлагане на обществена поръчка може да участва, като подаде оферта, всяко българско или чуждестранно физическо или юридическо лице или техни обединения, както и всяко друго образувание, което има право да изпълнява доставки съгласно законодателството на държавата, в която то е установено.

**2.** За участие в процедурата, участникът подготвя и представя оферта, която трябва да съответства напълно на условията и образците, съдържащи се в обявлението и в документацията за обществената поръчка. Неспазването на тези изисквания води до отстраняване на участника от участие в процедурата. Не се допускат варианти на офертата.

**3.** Всеки участник в настоящата процедура има право да представи само една оферта за една или повече обособени позиции в настоящата обществена поръчка.

**4.** Лице, което участва в обединение или е дало съгласие да бъде подизпълнител на друг участник, не може да представя самостоятелно оферта.

**5.** В процедурата за възлагане на обществена поръчка едно физическо или юридическо лице може да участва само в едно обединение.

**Условията по т. 4 и т. 5 се прилагат отделно за всяка от обособените позиции.**

**6.** Свързани лица не могат да бъдат самостоятелни участници в една и съща процедура.

**7.** Офертата се представя в писмен вид на хартиен носител. Всички документи в офертата трябва да бъдат на български език. Ако в офертата са включени документи на чужд език, те следва да са придружени с превод на български език. Когато участникът в процедурата е чуждестранно юридическо лице или техни обединения, офертата се подава на български език, като изискуеми документи, които са на чужд език, се представят и в превод.

Всички документи, които не са оригинали, и за които не се изисква нотариална заверка, следва да бъдат представени като копия заверени от участника на всяка страница с гриф “Вярно с оригинала” и подписа на лицето/та, представляващо/и участника.

**8.** Всички разходи по подготовката и представянето на офертата са за сметка на всеки участник в процедурата. Възложителят не носи отговорност за извършените от участника разходи по подготовка на офертата, в случай че участникът не бъде класиран или в случай на прекратяване на процедурата.

**9.** Офертите се подават на следния адрес: гр. София-1504, бул. „Цар Освободител“ № 15, сградата на СУ „Св. Климент Охридски“, етаж 1, „Секретариат и деловодство“ на Университета - стая № 114-115, всеки работен ден от 8:30 ч. до 17:30 ч., до датата и часа, посочени в обявлението. За час на получаване се приема часът, отбелязан при издаване на входящ номер.

**10.** Опаковката с документите следва да бъде представена на адреса, посочен в обявлението за обществена поръчка, преди часа и датата, посочени като краен срок за представяне на оферти. До изтичане на срока за получаване на оферти всеки участник в процедурата може да промени, допълни или да оттегли офертата си.

**11.** Офертата се подава от участника, или от упълномощен от него представител - лично или чрез пощенска или куриерска услуга с препоръчана пратка с обратна разписка, на адреса, посочен от Възложителя.

**12.** В случай че участникът изпраща офертата чрез препоръчана пратка с обратна разписка, разходите са за негова сметка. В този случай той следва да изпрати офертата така, че да обезпечи нейното получаване на посочения от възложителя адрес в срока, определен за подаване на офертите, посочен в обявлението. Рискът от забава или загубване на офертата е за участника.

**13.** Когато към момента на изтичане на крайния срок за получаване на заявления за участие или оферти пред мястото, определено за тяхното подаване, все още има чакащи лица, те се включват в списък, който се подписва от представител навъзложителя и от присъстващите лица. Заявленията за участие или офертите на лицата от списъка се завеждат в регистъра по ал. 1.

**14.** Подаването на офертата задължава участниците да приемат напълно всички изисквания и условия, посочени в тази документация, при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника ще доведе до отстраняването му.

**15**. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост, както и оферти по електронен път.

**16.** Офертата се представя в запечатана непрозрачна опаковка, върху която се посочват:

• наименованието на участника, включително участниците в обединението, когато е приложимо;

• адрес за кореспонденция, телефон, и по възможност факс и електронен адрес;

• наименованието на обществената поръчката, за която участникът подава оферта, както и номера/ата на обособената/ите позиция/и, за които се подава офертата.

Опаковката включва документите по чл. 39, ал. 2 и ал. 3, т. 1, опис на представените документи, както и отделен запечатан, непрозрачен плик с надпис “Предлагани ценови параметри”, който съдържа ценовото предложение по чл. 39, ал. 3, т. 2 от ППЗОП.

**Вариант на цялата информация върху опаковката:**

**До:**

**СУ „ Св. Климент Охридски“,**

**гр. София - 1504, ул. „Цар Освободител” № 15**

**Оферта**

**за участие в открита процедура за възлагане на обществена поръчка с предмет:**

„Доставка, инсталиране и въвеждане в експлоатация на лабораторна и измервателна апаратура за *лабораторен комплекс «Наноструктурирани материали и Дисперсни системи»* за Факултет по химия и фармация на СУ „Св. Климент Охридски“, по проект BG05M2OP001-1.002-0023, Център за компетентност "Интелигентни мехатронни, eко- и енергоспестяващи системи и технологии", по процедура за предоставяне на безвъзмездна финансова помощ, съфинансирана от Европейския фонд за регионално развитие (ЕФРР) по Приоритетна ос 1 „Научни изследвания и технологично развитие“на Оперативна програма „Наука и образование за интелигентен растеж“ 2014-2020 г. включваща четири обособени позиции:

**За обособена позиция № …. „…………………………………………“**

Наименование на участника:………………………………………………….

Участниците в обединението (*когато е приложимо)*…………………………

Адрес за кореспонденция: …………………………………………………………………

Телефон, факс или електронен адрес:………………………………………..

**РАЗДЕЛ IV.**

**СЪДЪРЖАНИЕ НА ОПАКОВКАТА ЗА УЧАСТИЕ В ПРОЦЕДУРАТА**

1. **Съдържанието на опаковката включва:**
   * + 1. **Опис на представените документи,** съдържащи се в офертата, подписан от участника по образец.
       2. **Електронен Единен Европейски Документ за Обществени Поръчки** (еЕЕДОП) за участника, подписан от всички лица по чл. 40, ал. 1 от ППЗОП в съответствие с изискванията на закона и условията на възложителя, а когато е приложимо - ЕЕДОП за всеки от участниците в обединението, което не е юридическо лице, за всеки подизпълнител и за всички трети лица, чиито капацитет ще бъде ангажиран в изпълнението на поръчката.

**Важно!!!:** Съгласно чл. 67, ал. 4 от ЗОП, във връзка с §29, т. 5, б. „а“ от Преходните и заключителни разпоредби на ЗОП, считано от 1 април 2018 г. Единният европейски документ за обществени поръчки се представя задължително в електронен вид (еЕЕДОП). Тъй като посоченият в обявлението за поръчката краен срок за подаване на оферти е след 01.04.2018 г., **участниците в настоящата процедура следва да представят ЕЕДОП в електронен вид.**

Съгласно методическо указание на Агенцията по обществени поръчки изх. номер МУ - 4 от 02.03.2018 г., ЕЕДОП може да бъде подготвен по следните начини:

**Важно!** Участниците в настоящата процедура трябва да подадат ЕЕДОП в електронен вид. За тази цел към електронната преписка на настоящата документация, намираща се на сайта на Възложителя в Профила купувача е предоставен ЕЕДОП в три формата - XML, PDF и WORD.

ЕЕДОП може да бъде представен електронно по един от следните варианти:

**Първи вариант:**

Чрез информационната система за попълване и повторно използване на ЕЕДОП. Информационната система за ЕЕДОП е безплатна и може да се достъпи чрез Портала за обществени поръчки, секция „РОП и е-услуги“/ Електронни услуги на Европейската комисия (ЕЕДОП/ESPD), както и директно на адрес <https://ec.europa.eu/tools/espd/filter?lang=bg>.

При попълване на ЕЕДОП по този вариант следва да се изпълни следното:

Първо - предоставеният ЕЕДОП във формат XML трябва да се свали от сайта на Възложителя на устройство на заинтересованото лице.

Второ – Заинтересованото лице трябва да отвори следния линк <https://ec.europa.eu/tools/espd/filter?lang=bg>., да избере български език, с което действие се влиза в системата за електронно попълване на ЕЕДОП.

Трето – На въпрос „Вие сте?“ избира опция „Икономически оператор“. След маркиране на бутона „Икономически оператор“, Системата дава възможност за избор на три варианта – „Заредите файл ЕЕДОП“, „Обедините два ЕЕДОП“ и „Въведете отговор“. Трябва да се избери вариант „Заредите файл ЕЕДОП“. След като се маркира горепосоченият бутон излиза прозорец „Качете искане за ЕЕДОП“, кликва се върху прозореца „Browse“, след което се избира от устройството на заинтересованото лице сваленият от него ЕЕДОП във формат XML.

Четвърто – Попълва се електронният ЕЕДОП. След завършване на попълването, системата дава възможност ЕЕДОП да се съхрани в два формата: XML или PDF, като се запаметява на устройството на потребителя и в двата формата.

Пето – PDF файлът се подписва с електронен подпис от всички лица, които имат задължение да подпишат ЕЕДОП.

Шесто – Подписаният цифрово ЕЕДОП се качва на подходящ оптичен носител, който се поставя в запечатаната, непрозрачна опаковка, с която се представя офертата.

**Втори вариант:**

Заинтересованите лица могат да попълнят ЕЕДОП под формата на формуляр, подготвен от Възложителя в WORD формат.

В този случай, попълненият ЕЕДОП трябва да бъде цифрово подписан (с електронен подпис) и приложен на подходящ оптичен носител, който се поставя в запечатаната, непрозрачна опаковка, с която се представя офертата.

Третата възможност за предоставяне е чрез осигурен достъп по електронен път до изготвения и подписан електронно ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на заявленията/офертите, като участникът задължително посочва този интернет адрес в описа на документите.

**2.1. Указания за подготовка на ЕЕДОП:**

2.1.1.  Чрез ЕЕДОП се декларират липсата на основанията за отстраняване и съответствието с критериите за подбор и се предоставя съответната информация, изисквана от Възложителя, като в документа се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

2.1.2. Лицата, представляващи всеки стопански субект (участник, подизпълнител, трето лице, член на обединение), от които се попълва и представя ЕЕДОП са изброени в чл. 40 от ППЗОП. Когато лицата по чл. 54, ал. 2 и ал. 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, ЕЕДОП може да се подпише само от едно от тези лица, в случай, че подписващият разполага с информация за достоверността на декларираните обстоятелства по отношение на останалите задължени лица.

ЕЕДОП по т. 2.1.2. могат да се съдържат и обстоятелствата по чл. 54, ал. 1, т. 3-6 и чл. 55, ал. 1, т. 1-4 от ЗОП,, както и тези, свързани с критериите за подбор, ако лицето, което го подписва, може самостоятелно да представлява съответния стопански субект.

2.1.3.  Когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан с квалифициран електронен подпис от лице, което може самостоятелно да представлява съответния стопански субект (участник, подизпълнител, трето лице, член на обединение).

2.1.4.  Информацията относно наличието или липса на обстоятелства по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), както и за обстоятелствата по чл. 101, ал. 11 от ЗОП и по чл. 69 от Закона за противодействие на корупцията и за отнемане на незаконно придобито имущество се декларират от участниците в част III, раздел Г на ЕЕДОП.

2.1.5.  В част III, раздел “Г” на Единния европейски документ за обществени поръчки (ЕЕДОП) участниците декларират информация, свързана със специфични национални основания за изключване (отстраняване) като:

* осъждания за престъпления по чл. 194-208, чл. 213а-217, чл. 219 – 252, чл. 254а – 255а и чл. 256 - 260 НК (чл. 54, ал. 1, т. 1 от ЗОП); посочва се информация за престъпления, аналогични с описаните, когато лицата са осъдени в друга държава.
* нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда (чл. 54, ал. 1, т. 6 от ЗОП);
* нарушения по чл. 13, ал. 1 от Закона за трудовата миграция и трудовата мобилност в сила от 23.05.2018 г. (чл. 54, ал. 1, т. 6 от ЗОП);
* свързаност по смисъла на § 2, т. 44 от ДР на ЗОП между участниците в обществената поръчка (чл. 107, т. 4 от ЗОП);.

**2.2. Представяне на еЕЕДОП в офертата:**

еЕЕДОП се представя за участника, а когато е приложимо – за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката.

Подаването на еЕЕДОП за всеки подизпълнител и за всяко лице, чиито ресурси ще бъдат ангажирани в изпълнението на поръчката, се счита за съгласие за участие в процедурата.

1. Документи за доказване на предприетите мерки за надеждност, когато е приложимо.
2. Документите по чл. 37, ал. 4 от ППЗОП, когато е приложимо. При участник – обединение

- документ по чл. 37, ал. 4 от ППЗОП, от който да е видно правното основание за създаване на обединението, както и следната информация във връзка с конкретната обществена поръчка:

- правата и задълженията на участниците в обединението;

- разпределението на отговорността между членовете на обединението;

- дейностите, които ще изпълнява всеки член на обединението.

**Указания за подготовка на другите образци в документацията:**

Представените образци (№№1, 2, 3, 4 и 5) са одобрени от Възложителя и са част от документацията за участие. Същите се попълват съобразно посочените в тях указания, като не се допускат промени или изтриване в утвърдените образци от страна на участниците, отнасящи се за съответната обособена позиция.

**В опаковката по чл. 47, ал. 2 от ППЗОП участникът следва да постави:**

**5.** **Техническо предложение** по съответната обособена позиция (изготвено съобразно приложения към документацията образец) със следното съдържание:

* 1. Участникът изчерпателно посочва конкретните предложения за изпълнение на поръчката съобразно изискванията на Възложителя, поставени в част II. По преценка се предоставя всяка друга налична информация (без посочване на ценови параметри), която участникът счита за необходима за доказване съответствието с изискванията на Възложителя.
  2. Оторизационно писмо или друг еквивалентен документ (договор, пълномощно и др.) издадено от производителя на предлаганата апаратура, удостоверяващо предоставени на участника права за съответната обособена позиция за извършване на доставка, инсталиране, обучение и осигуряване на гаранционно обслужване на предлаганата АПАРАТУРА. Оторизационното писмо може да бъде издадено и от упълномощени от производителя лица, имащи права да преупълномощават трети страни за извършване на доставка, инсталиране, обучение и осигуряване на гаранционно обслужване на предлаганата АПАРАТУРА. В случай, че документът е на чужд език, следва да е приложен превод на български език.
  3. Доказателства за съответствието на предлаганата от участника АПАРАТУРА с минималните технически характеристики, определени от възложителя в настоящата документация, установено чрез надлежни документи, в т.ч. чрез оригинални брошури или спецификации, или техническо досие от производителя, или писмено потвърждение от производителя за характеристиките на апаратурата или други еквивалентни документи, и/или чрез посочване на точна хипервръзка към интернет адреса на официалния сайт на производителя на оборудването, от където са видни техническите характеристики на конкретно оферираната АПАРАТУРА. Документите, които са на чужд език, задължително се представят и в превод на български език. Преводът може да бъде цялостен или само на текстовете отнасящи се до доказване на съответните характеристики.
  4. Техническото предложение на участника трябва да бъде с технически параметри - идентични или по-добри от заложените минимални критерии в техническите спецификации на Възложителя.

Техническо предложение, което не отговаря на минималните изисквания на Възложителя, се отстранява от участие в процедурата (за съответната обособена позиция), като не подлежи на оценка съгласно критерия за възлагане на поръчката.

*ВАЖНО: В случай че в техническото предложение не се съдържа един или повече от описаните в т. 5. документи или представените документи не отговарят на изисканите форма и съдържание, съответният участник ще бъде отстранен от участие в процедурата.*

Техническото предложение се изготвя и подписва в по един екземпляр за всяка обособена позиция, за която участникът подава оферта.

Представено(ите) техническо(и) предложение(я) трябва да е(са) написано(и) четливо, да няма механични или други явни поправки по него(тях).

Участникът, който подава оферта, поставя попълненото, подписано и окомплектовано техническо предложение с приложенията към него, в опаковката по чл. 47, ал. 2 от ППЗОП.

**6. Съдържание на ПЛИК “Предлагани ценови параметри “**

Ценовото предложение се представя в отделни непрозрачни пликове с надпис **„Предлагани ценови параметри“** по настоящата обществена поръчка и обособената позиция, за която участва.

Ценовото предложение по настоящата поръчка се изготвя съобразно приложения към документацията образец.

Ценовото предложение следва да съдържа съгласие с указания от възложителя начин на плащане в раздел I., т. 14 от документацията.

Цената следва да бъде посочена в български лева без ДДС, закръглена до втория знак след десетичната запетая;

В предлаганите от участниците цени следва да бъдат включени всички разходи по изпълнението на обществената поръчка, включително разходи за доставка, монтаж, инсталация и въвеждане в експлоатация на АПАРАТУРАТА, франко сградата на Възложителя, обучение за работа с нея, гаранционен сервиз, наемане на подизпълнители и експерти и др.

Констатирани технически и/или аритметични грешки в ценовото предложение ще се отстраняват от комисията, при спазване на следните правила:

* + при различия между сумите, посочени с цифри и с думи, за вярно ще се приема словесното изражение на сумата;

***ВАЖНО:*** *Извън плика с надпис “Предлагани ценови параметри“ не трябва да е посочена никаква информация относно цената; Участници, които и по какъвто начин са включили някъде в офертата си извън плика “Предлагани ценови параметри“ елементи, свързани с предлаганата цена (или части от нея), ще бъдат отстранени от участие в процедурата.*

**7.** Декларация за съгласие за събиране, съхранение и обработка на лични данни при спазване на разпоредбите на Общ регламент за защита на личните данни (Регламент (ЕС) 2016/679) – по образец.

**РАЗДЕЛ V.**

**УСЛОВИЯ И РЕД ЗА ПОЛУЧАВАНЕ НА ОФЕРТИ/ВРЪЩАНЕ НА ОФЕРТИ.** **ДАТА И МЯСТО НА ОТВАРЯНЕ**

**1. Действия на Възложителя при приемане на офертите.**

За получените оферти при Възложителя се води регистър, в който се отбелязват:

а). подател на офертата;

б). номер, дата и час на получаване;

в). причините за връщане на офертата, когато е приложимо.

1.1 При получаване на офертата върху опаковката по чл. 47, ал. 2 от ППЗОП се отбелязват поредният номер, датата и часът на получаването, за което на приносителя се издава документ.

1.2 Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост

1.3 Когато към момента на изтичане на крайния срок за получаване оферти пред мястото, определено за тяхното подаване, все още има чакащи лица, те се включват в списък, който се подписва от представител на Възложителя и от присъстващите лица. Офертите на лицата от списъка се завеждат в регистъра по т. 1.

1.4 В случаите по т. 1.3 не се допуска приемане на оферти от лица, които не са включени в списъка.

**2. Дата и място на отваряне на офертите.**

Публичното заседание за отваряне на офертите ще се проведе в мястото, указано в обявлението за обществената поръчка.

Отварянето на офертите ще се извърши в часа и на датата, указани в обявлението за обществената поръчка.

На публичното заседание за отваряне на офертите могат да присъстват участниците или техни упълномощени представители, както и представители на средствата за масово осведомяване.

**РАЗДЕЛ VI.**

**КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**

**1.Комуникация и друга информация.**

1.1. Обменът на информация във връзка с провеждане на настоящата процедура ще се извършва чрез електронни средства за комуникация по смисъла на § 2, т. 10 от ДР на ЗОП, чрез пощенска или друга подходяща куриерска услуга, както и чрез комбинация от изброените способи.

1.2. Решенията на Възложителя, за които той е длъжен да уведоми участниците, се връчват при условията на чл. 43 от ЗОП.

1.3. В случай на промяна на датата и часа на отваряне на офертите, всички заинтересовани лица ще бъдат уведомени чрез съобщение в профила на купувача на СУ „Св. Климент Охридски“, което ще бъде публикувано към преписката на обществената поръчка, най-малко 48 часа преди първоначално обявената дата, за провеждане на публичното заседание.

1.4. Всички действия на Възложителя към участниците са в писмен вид. Всяка информация ще бъде обявена от Възложителя в профила на купувача на СУ „Св. Климент Охридски“.

1.5. Всеки опит на участник да се сдобие с поверителна информация, да сключи незаконно споразумение с конкуренти или да окаже влияние върху комисията или Възложителя в процеса на разглеждане, оценка и класиране на офертите може да доведе до отстраняване на участника от процедурата или до административни наказания.

1.6. Всички приложения, описани в настоящата документация, представляват неразделна част от същата.

1.7. По неуредените въпроси от настоящата документация ще се прилагат разпоредбите на ЗОП и ППЗОП.

**РАЗДЕЛ VII.**

**ДЕЙСТВИЯ НА КОМИСИЯТА ПРИ РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ**

Действия на комисията при разглеждане на оферти и заявления за участие, подадени на хартиен носител:

* 1. При промяна в датата, часа или мястото за отваряне на заявленията за участие или на офертите на кандидатите или участниците, Възложителят уведомява чрез профила на купувача най-малко 48 (четиридесет и осем) часа преди новоопределения час.
  2. Комисията по чл. 103, ал. 1 от ЗОП започва работа след получаване на представените заявления за участие или оферти и протокола по чл. 48, ал. 6 от ППЗОП.
  3. Получените заявления за участие или оферти се отварят на публично заседание, на което могат да присъстват кандидатите или участниците в процедурата или техни упълномощени представители, както и представители на средствата за масово осведомяване.
  4. Комисията отваря по реда на тяхното постъпване запечатаните непрозрачни опаковки и оповестява тяхното съдържание, а когато е приложимо – проверява за наличието на отделен запечатан плик с надпис "Предлагани ценови параметри".
  5. Най-малко трима от членовете на комисията подписват техническото предложение и плика с надпис "Предлагани ценови параметри".
  6. Комисията предлага по един от присъстващите представители на другите участници да подпише техническото предложение и плика с надпис "Предлагани ценови параметри".
  7. Публичната част от заседанието на комисията приключва след извършването на действията по т. 3 – 6.
  8. Комисията разглежда документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя, и съставя протокол.
  9. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по т. 8. и изпраща протокола на всички кандидати или участници в деня на публикуването му в профила на купувача.
  10. В срок до 5 (пет) работни дни от получаването на протокола по т. 8. кандидатите и участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.
  11. Възможността по т. 10. се прилага и за подизпълнителите и третите лица, посочени от кандидата или участника. Кандидатът или участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.
  12. Когато промените се отнасят до обстоятелства, различни от посочените по чл. 54, ал. 1, т. 1, 2 и 7 ЗОП, новият ЕЕДОП може да бъде подписан от едно от лицата, които могат самостоятелно да представляват кандидата или участника.
  13. След изтичането на срока по т. 10. комисията пристъпва към разглеждане на допълнително представените документи относно съответствието на кандидатите/участниците с изискванията към личното състояние и критериите за подбор.
  14. Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.
  15. Комисията разглежда допуснатите оферти и проверява за тяхното съответствие с предварително обявените условия.
  16. Ценовото предложение на участник, чиято оферта не отговаря на изискванията на възложителя, не се отваря.
  17. Когато част от показателите за оценка обхващат параметри от техническото предложение, комисията отваря ценовото предложение, след като е извършила оценяване на офертите по другите показатели.
  18. Не по-късно от два работни дни преди датата на отваряне на ценовите предложения комисията обявява най-малко чрез съобщение в профила на купувача датата, часа и мястото на отварянето. На отварянето могат да присъстват лицата по т. 3. Комисията обявява резултатите от оценяването на офертите по другите показатели, отваря ценовите предложения и ги оповестява.
  19. Комисията класира участниците по степента на съответствие на офертите с предварително обявените от възложителя условия.
  20. Когато комплексните оценки на две или повече оферти са равни, комисията класира участниците съгласно разпоредбата на чл. 58, ал. 2 от ППЗОП.
  21. Комисията провежда публично жребий, съгласно чл. 58, ал. 3 от ППЗОП, за определяне на изпълнител между класираните на първо място оферти, ако участниците не могат да бъдат класирани в съответствие с т. 20.
  22. Комисията изготвя доклад за резултатите от работата си, който съдържа:
      1. състав на комисията, включително промените, настъпили в хода на работа на комисията;
      2. номер и дата на заповедта за назначаване на комисията, както и заповедите, с които се изменят сроковете, задачите и съставът й;
      3. кратко описание на работния процес;
      4. кандидатите и участниците в процедурата;
      5. действията, свързани с отваряне, разглеждане и оценяване на всяка от офертите, заявленията за участие и проведените преговори, когато е приложимо;
      6. класиране на участниците, когато е приложимо;
      7. предложение за отстраняване на кандидати или участници, когато е приложимо;
      8. мотивите за допускане или отстраняване на всеки кандидат или участник;
      9. предложение за сключване на договор с класирания на първо място участник или за прекратяване на процедурата със съответното правно основание, когато е приложимо.
  23. Към доклада се прилагат всички документи, изготвени в хода на работа на комисията, като протоколи, оценителни таблици, мотивите за особените мнения и др.
  24. Докладът на комисията се подписва от всички членове и се предава на Възложителя заедно с цялата документация.
  25. Процедурата завършва с решение за:

а) определяне на Изпълнител по договора за обществената поръчка;

б) прекратяване на процедурата.

**РАЗДЕЛ VIII.**

**ОБЯВЯВАНЕ НА РЕШЕНИЕТО И Определяне на изпълнител на обществената поръчка**

1. В 10-дневен срок от получаване на доклада на комисията Възложителят го утвърждава или го връща на комисията с писмени указания, когато информацията в него не е достатъчна за вземането на решение за приключване на процедурата, и/или констатира нарушение в работата на комисията, което може да бъде отстранено, без това да налага прекратяване на процедурата. Комисията представя на възложителя нов доклад, който съдържа резултатите от преразглеждането на действията й.
2. В 10-дневен срок от утвърждаване на доклада, Възложителят издава решение за определяне на Изпълнител или за прекратяване на процедурата. С решение Възложителят определя за Изпълнител на обществената поръчка участник, за когото са изпълнени следните условия:

* не са налице основанията за отстраняване от процедурата, освен в случаите по чл. 54, ал. 3 от ЗОП, и отговаря на критериите за подбор;
* офертата на участника е получила най-висока оценка при прилагане на предварително обявените от Възложителя условия и избрания критерий за възлагане.

1. В решението Възложителят посочва и отстранените от участие в процедурата участници и оферти с мотивите за отстраняването им.
2. Възложителят изпраща решението на участниците в 3-дневен срок от издаването му.
3. В решението се посочва връзка към електронната преписка в профила на купувача, където са публикувани протоколите и другите документи (ако е приложимо) на комисията.
4. Решението се изпраща:

6.1. на адрес, посочен от участника:

а) на електронна поща, като съобщението, с което се изпраща, се подписва с електронен подпис или

б) чрез пощенска или друга куриерска услуга с препоръчана пратка с обратна разписка; или

6.2. по факс.

1. В случаите на точка 6.1 буква а), участникът се задължава да върне по електронна поща съобщение, с което се удостоверява датата на получаването на съобщението в рамките на един работен ден.
2. В случаите, когато решението не е получено, поради върнато електронно съобщение или участникът не е изпратил потвърждаващо обратно съобщение в срока по т. 7, Възложителят публикува съобщение в профила на купувача. Решението се счита връчено от датата на публикуване на съобщението.
3. В случаите, когато решението не е получено, поради върната пратка от куриерска или пощенска служба, Възложителят публикува съобщение в профила на купувача. Решението се счита връчено от датата на публикуване на съобщението.

**РАЗДЕЛ IX.**

**ПРЕКРАТЯВАНЕ НА ПРОЦЕДУРАТА**

**Възложителят *прекратява* процедурата с мотивирано решение, когато:**

1. не е подадена нито една оферта;

2. всички оферти не отговарят на условията за представяне, включително за форма, начин и срок, или са неподходящи;

3. първият и вторият класиран участник откаже да сключи договор;

4. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

5. поради неизпълнение на някое от условията по чл. 112, ал. 1 от ЗОП не се сключва договор за обществената поръчка;

6. всички оферти, които отговарят на предварително обявените от възложителя условия, надвишават финансовия ресурс, който той може да осигури. В този случай, в решението за прекратяване възложителят задължително посочва най-ниската предложена цена. Възложителят не може да сключва договор със същия предмет за цена, равна или по-голяма от посочената в решението, при провеждане на следваща процедура в рамките на същата година;

7. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

8. са необходими съществени промени в условията на обявената поръчка, които биха променили кръга на заинтересованите лица.

**Възложителят *може да прекрати* процедурата с мотивирано решение, когато:**

1. е подадена само една оферта;

2. има само една подходяща оферта;

3. участникът, класиран на първо място:

а) откаже да сключи договор;

б) не изпълни някое от условията по чл. 112, ал. 1 от ЗОП, или

в) не докаже, че не са налице основания за отстраняване от процедурата.

\*\*\**„Неподходяща оферта”* по смисъла на § 2, т. 25 от допълнителните разпоредби на Закона за обществените поръчки е: оферта, която не отговаря на техническите спецификации и на изискванията за изпълнение на поръчката или е подадена от участник, който не отговаря на поставените критерии за подбор или за когото е налице някое от посочените в процедурата основания за отстраняване.

**РАЗДЕЛ Х.**

**ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА. ДОГОВОР ЗА ПОДИЗПЪЛНЕНИЕ**.

1. При подписване на договора за обществена поръчка участникът, определен за Изпълнител, е длъжен да представи документите по чл. 112, ал. 1 от ЗОП и посочени в настоящата документация, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

2. В случай, че избраният Изпълнител е обединение, договор се сключва след като участникът определен за Изпълнител представи пред Възложителя заверено копие от удостоверение за данъчна регистрация и регистрация по БУЛСТАТ на създаденото обединение.

3. Когато определеният за Изпълнител участник откаже да сключи договор, Възложителят прекратява процедурата или определя за Изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което Възложителят е уведомен своевременно.

4. Възложителят има право да прекрати без предизвестие договора за обществена поръчка при възникване на обстоятелствата по реда на чл. 118 от ЗОП.

**5. Договор за подизпълнение.**

5.1 Изпълнителите сключват договор за подизпълнение с подизпълнителите, посочени в офертата съгласно изискванията на ЗОП и ППЗОП.

5.2 В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител Изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2 и 11 от ЗОП.

5.3 Подизпълнителите нямат право да превъзлагат една или повече от дейностите, които са включени в предмета на договора за подизпълнение.

***\*Преди сключването на договор за обществена поръчка Възложителят изисква от участника, определен за Изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.***

***Документи удостоверяващи липсата на основанията за отстраняване от процедурата:***

*1. за обстоятелствата по чл. 54, ал. 1, т. 1 от ЗОП – свидетелство за съдимост;*

*2. за обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на Възложителя и на кандидата или участника;*

*3. за обстоятелството по чл. 54, ал. 1, т. 6 от ЗОП – удостоверение от органите на Изпълнителна агенция „Главна инспекция по труда“;*

*Когато в удостоверението по т. 2 се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 от ЗОП, участникът представя декларация, че нарушението не е извършено при изпълнение на договор за обществена поръчка.*

*Когато участникът, избран за Изпълнител, е чуждестранно лице, той представя съответния документ по т. 1, т. 2 и т. 3, издаден от компетентен орган, съгласно законодателството на държавата, в която участникът е установен. В случаите, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.*

*Възложителят няма право да изисква представянето на посочените документи, когато обстоятелствата в тях са достъпни чрез публичен безплатен регистър или информацията или достъпът до нея се предоставят от компетентния орган на Възложителя по служебен път.*

*Преди подписване на Договора за възлагане на обществената поръчка участникът, определен за Изпълнител, следва да представи декларация по чл. 59, ал. 1 и по чл. 66, ал. 2 от ЗМСИП.*

Договорът за обществена поръчка трябва да съответства на приложения в документацията проект, допълнен с всички предложения от офертата на участника, въз основа на които са определен за Изпълнител.

Изменение на сключен договор за обществена поръчка се допуска по изключение, съгласно приложимите хипотези по чл. 116 от ЗОП.

**6. Прекратяване на договор за обществена поръчка**

Възложителят прекратява договора за обществена поръчка в предвидените в закона, в договора случаи или когато:

1. е необходимо съществено изменение на поръчката, което не позволява договорът да бъде изменен на основание чл. 116, ал. 1 от ЗОП;

2. се установи, че по време на провеждане на процедурата за възлагане на поръчката за Изпълнителя са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата;

3. поръчката не е следвало да бъде възложена на Изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.

4. В случаите по т. 2 и 3 Възложителят не дължи обезщетение за претърпените вреди от прекратяването на договора.

**РАЗДЕЛ ХI.**

**ГАРАНЦИИ**

**1. Условия и размер и начин на плащане на гаранцията за изпълнение на договора.**

1.1. Гаранцията за изпълнение на договора е в размер на 3 % от стойността на договора без включен ДДС. Гаранцията се предоставя под формата на депозирана парична сума по банковата сметка на **ВЪЗЛОЖИТЕЛЯ** или като безусловна и неотменима банкова гаранция или застраховка, която обезпечава изпълнението чрез покритие на отговорността на **ИЗПЪЛНИТЕЛЯ**, със срок на валидност, както следва:

А) Гаранция в размер на 2% от общата стойност на договора без ДДС със срок на валидност не по-малко от 30 (тридесет) календарни дни ***след доставка, инсталиране и въвеждане в експлоатация на лабораторна и измервателна апаратура за лабораторен комплекс «Наноструктурирани материали и Дисперсни системи», включваща четири обособени позиции, по съответната обособена позиция.***

Б)Гаранция в размер на 1 % от общата стойност на договора без ДДС със срок на валидност не по-малко от 30 (тридесет) календарни дни ***след изтичане на предложения гаранционен срок на доставената, инсталирана и въведена в експлоатация лабораторна и измервателна апаратура по съответната обособена позиция***.

Участникът, определен за изпълнител, избира сам формата на гаранцията за изпълнение.

1.2. Гаранцията за изпълнение на договора може да се представи под формата на:

а) Банкова гаранция – (изготвя се по образец на банката, която я издава, при условие, че в гаранцията са вписани условията на Възложителя);

б) Парична сума, преведена по сметка на СУ „Св. Климент Охридски“:

**IBAN: ВG43 ВNBG 9661 3300 1743 01, BIC: BNBGBGSD**

БНБ - Централно управление гр. София. В нареждането за плащане следва да бъде записан текстът: „Гаранция за добро изпълнение на ОП с предмет: **„Доставка, инсталиране и въвеждане в експлоатация на лабораторна и измервателна апаратура за** *лабораторен комплекс «Наноструктурирани материали и Дисперсни системи»*, включваща четири обособени позиции, по проект BG05M2OP001-1.002-0023

в) Застраховка, която обезпечава изпълнението чрез покритие на отговорността на Изпълнителя.

Участникът сам избира формата на гаранцията за изпълнение на договора.

Когато участникът избере гаранцията за изпълнение на договора да бъде банкова гаранция или застраховка, тогава тя трябва да бъде безусловна и неотменима, в полза на СУ „Св. Климент Охридски“, като влиза в сила от датата на издаването й. Банковата гаранция е със срок на действие, равен на срока на договора, удължен с 30 (тридесет) календарни дни. Когато участникът избере гаранцията за изпълнение да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че Изпълнителят не е изпълнил задължение по Договора за възлагане на обществената поръчка.

1.3. Когато гаранцията е представена под формата на парична сума или банкова гаранция, то тогава тя може да се предостави от името на Изпълнителя за сметка на трето лице – гарант.

1.4. Банковите разходи по откриването на банковата гаранция са за сметка на Изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от Възложителя гаранция да не бъде по-малък от определения в настоящата процедура.

1.5.Когато гаранцията, която да обезпечи изпълнението на договора, се представя под формата на застраховка, същата следва да обезпечава изпълнението чрез покритие на отговорността на Изпълнителя в размер на 3 % (три на сто) от стойността на договора по настоящата обществена поръчка за срока на неговото действие и 30 (тридесет) дни след изтичането му, като застрахователният договор се сключва от Изпълнителя в полза на Възложителя (трето ползващо се лице). Всички елементи на застрахователния договор се съгласуват и одобряват предварително от Възложителя. Всички разходи по сключване на застрахователния договор са за сметка на Изпълнителя. Изпълнителят е длъжен да заплаща дължимите премии към застрахователя, за да поддържа застрахователно покритие в размер на 3 % (три на сто) от стойността на договора по настоящата обществена поръчка за срока на неговото действие и 30 (тридесет) дни след изтичането му, така че размерът на получената от Възложителя гаранция да не бъде по-малък от определения в настоящата процедура.

Условията и сроковете за задържане и освобождаване на гаранцията, съответно условията за усвояване на застраховката, се уреждат в Договора за възлагане на обществена поръчка. Възложителят освобождава гаранцията, без да дължи лихви, разноски или други плащания за периода, през който средствата законно са престояли при него, съответно Изпълнителят е бил рестриктиран да ги използва.

Документът, удостоверяващ предоставянето на гаранцията, се представя в оригинал. При представяне на гаранция под формата на застраховка, Изпълнителят е длъжен да предостави оригинала на застрахователната полица или друг приет от Възложителя за подходящ документ при сключване на Договора за възлагане на обществена поръчка.

Когато избраният Изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

1.6. Участникът, определен за Изпълнител на обществена поръчка, представя оригинал на банковата гаранция и застраховката или оригинали на платежния документ за внесената по банков път гаранция за изпълнение на договора преди подписването на самия договор. Гаранцията за изпълнение, преведена по банков път, следва да е постъпила реално в банковата сметка на Възложителя не по-късно от датата на сключване на договора за обществената поръчка.

1.7.Възложителят ще освободи гаранцията за изпълнение, без да дължи лихви за периода, през който средствата законно са престояли при него.

**2. Гаранцията за обезпечаване на авансово предоставените средства** е в размер на стойността на предоставения аванс и се освобождава до три дни след връщане или усвояване на аванса. За целите на настоящата поръчка, усвояването на аванса се счита за настъпило с изпълнение на задължението на изпълнителя за доставка на апаратурата, удостоверено с двустранен приемо-предавателен протокол.

Участникът определен за изпълнител, когато е заявил в ценовата си оферта желание за авансово плащане, представя в срок до 5 (пет) работни дни от подписване на договора за обществена поръчка, гаранция за обезпечаване на авансово предоставените средства. Гаранцията следва да обезпечава на 100 % авансово предоставените средства.

Гаранцията, обезпечаваща авансовото плащане се представя в една от формите по чл. 111, ал. 5 от ЗОП, като:

1. Парична сума;

2. Банкова гаранция;

3. Застраховка, която обезпечава изпълнението, чрез покритие на отговорността на изпълнителя.

Участникът, определен за изпълнител, избира сам формата на гаранцията за авансово предоставените средства.

- В случай, че определеният за изпълнител реши да избере гаранцията за обезпечаване на авансово предоставените средства да бъде парична сума, същата се внася по следната банкова сметка на СУ „Св. Климент Охридски“: IBAN BG43 BNBG 9661 3300 1743 01– в лева; BIC BNBGBGSD, Банка – БНБ – ЦУ пл. „Александър І“ № 1– представя се копие на платежно нареждане за бюджетен превод. В случай, че участникът е превел парите по електронен път (електронно банкиране), той следва да завери съответния документ с подпис и печат. В нареждането за плащане следва да бъде записан текстът: „Гаранция за обезпечаване на авансово предоставените средства по договор с предмет: **„Доставка, инсталиране и въвеждане в експлоатация на лабораторна и измервателна апаратура за** *лабораторен комплекс «Наноструктурирани материали и Дисперсни системи»***“,** включваща четири обособени позиции, по съответната обособена позиция.

- Когато определеният за изпълнител е решил да избере гаранцията за обезпечаване на авансово предоставените средства да бъде Банкова гаранция или Застраховка, чрез покритие на отговорността на изпълнителя, в нея трябва да бъде изрично посочено, че е безусловна и неотменима, че е в полза на Възложителя и е изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка, т.е. не е доставил оборудването. Банковата гаранция за обезпечаване на авансово предоставените средства или застраховката, която обезпечава авансово предоставените средства, чрез покритие на отговорността на изпълнителя се представят в оригинал и следва да бъде със срок на валидност не по-малък от 30 дни след изтичане срока на договора за обществена поръчка. Когато изпълнителят избере гаранцията за обезпечаване на авансово предоставените средства да бъде застраховка, същият следва да представи застраховка в полза на Възложителя, която отговаря на изискванията, описани подробно в раздела за гаранцията за изпълнение на договора.

Гаранцията за обезпечаване на авансово предоставените средства представена като парична сума или банкова гаранция може да се предостави от името на изпълнителя за сметка на трето лице - гарант. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката за авансово предоставените средства.

Условията за задържане и освобождаване на гаранцията за изпълнение и за авансово предоставените средства са указани в Договора за обществена поръчка.

**РАЗДЕЛ XII.**

**УСЛОВИЯ ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ**

**1. Общи указания - разяснения**

1.1. Лицата могат да поискат писмено от Възложителя разяснения по решението, обявлението и документацията за обществена поръчка в срок до 10 дни преди изтичане на срока за получаване на оферти.

*Пояснение: Съгласно §2, т. 33 от ДР на ЗОП „писмен” или „в писмена форма” е всеки израз, състоящ се от думи или цифри, който може да бъде прочетен, възпроизведен и впоследствие съобщен, включително информация, която се предава и съхранява с електронни средства*

1.2 Разясненията се публикуват на профила на купувача в 4-дневен срок от получаване на искането, но не по-късно от 6 дни преди срока за получаване на офертите. В разясненията не се посочва информация за лицата, които са ги поискали.

1.3 Възложителят не предоставя разяснения, ако искането е постъпило след срока по т. 1.1. по-горе.

**2. Обмяна на информация**

2.1. До приключване на откритата процедура за възлагане на обществената поръчка не се позволява размяна на информация по въпроси, свързани с провеждането й, освен по реда, определен в ЗОП и в документацията, между заинтересовано лице, участник или техни представители и:

а) органите и служители на Възложителя, свързани с провеждането на процедурата;

б) органите, длъжностните лица, консултантите и експертите, участвали в изработването и приемането на документацията за участие.

2.2. С публикуването на документите в профила на купувача (чл. 42, ал. 2 от ЗОП), се приема, че заинтересованите лица и участниците са уведомени относно отразените в тях обстоятелства, освен ако друго не е предвидено в този закон.

**3. Връчване на решения**

3.1. Решенията на Възложителя се изпращат

3.1.1 На адрес, посочен от участника:

* на електронна поща, с подписано с електронен подпис съобщение за изпращане, или
* чрез пощенска или друга куриерска услуга с препоръчана пратка с обратна разписка;

3.1.2. По факс

Когато решението не е получено от участника по някой от начините, посочени в т. 3.1.1. и 3.1.2. Възложителят публикува съобщение до него в профила на купувача. Решението се смята за връчено от датата на публикуване на съобщение.

3.2. Неправилно посочен адрес или факс за кореспонденция или не уведомяване за промяна на адреса или факса за кореспонденция освобождава Възложителя от отговорност за неточно изпращане на уведомленията или информацията.

**4. Конфиденциална информация**

4.1. Участникът може да посочи коя информация в своята оферта смята за конфиденциална във връзка с наличието на търговска тайна. В тези случаи информацията не се разкрива от Възложителя.

4.2. Участниците не могат да се позоват на конфиденциалност по отношение на предложенията от офертите им, които подлежат на оценка

**РАЗДЕЛ ХІII.**

**ЗАКЛЮЧИТЕЛНИ УСЛОВИЯ**

**1. Подлежащи на обжалване актове**

Всяко решение на Възложителя в процедурата за възлагане на обществената поръчка до сключването на договора подлежи на обжалване относно неговата законосъобразност пред Комисията за защита на конкуренцията.

**2. Сроковете, посочени в тази документация, се изчисляват, както следва:**

* когато срокът е посочен в дни, той изтича в края на последния ден на посочения период;
* когато последният ден от един срок съвпада с официален празник или почивен ден, на който трябва да се извърши конкретно действие, счита се, че срокът изтича в края на първия работен ден, следващ почивния.

2.2. Сроковете в документацията са в календарни дни. Когато срокът е в работни дни, това е изрично указано при посочването на съответния срок.

**3. Приоритет на документи**

При противоречие в записите на отделните документи от документацията, за валидни да се считат записите в документа с по-висок приоритет, като приоритетите на документите са в следната последователност:

* решение за откриване на процедурата;
* обявление за обществената поръчка;
* пълното описание на предмета на обществената поръчка и техническата спецификация;
* указания за подготовка на офертата;
* образци;
* проект на договор.

**По неуредените въпроси от настоящата документация ще се прилагат разпоредбите на Закона за обществените поръчки, Правилника за прилагана на Закона за обществените поръчки**

**РАЗДЕЛ ХIV**

**ПРИЛОЖЕНИЯ И ОБРАЗЦИ**

**Приложение № 1 Решение № ……………… от ……………… ;**

**Приложение № 2 Обявление за обществената поръчка;**

**Приложение № 3 Образец на Единен европейски документ за обществени поръчки;**

**Приложение № 4 Проект на договор по настоящата обществена поръчка;**

**Образец № 1 опис на представените документи;**

**Образци № 2-1, 2-2, 2-3 и 2-4 на техническо предложение по настоящата обществена поръчка, отнасящи се за съответните обособени позиции;**

**Образеци № 3-1, 3-2, 3-3 и 3-4 на ценово предложение по настоящата обществена поръчка;**

**Образец № 4 на декларация за съгласие за събиране, съхранение и обработка на лични данни при спазване на разпоредбите на Общ регламент за защита на личните данни (Регламент (ЕС) 2016/679).**